Đorđe Subotic predsednik Vojvođanskog kluba | Vojvođanska Konvencija\nĐorđe Subotic predsednik Vojvođanskog kluba\nVojvođansko pitanje raspadom SFRJ, za razliku od ostalih konstituenata Jugoslovenske federacije nije završeno. Ono nije završeno ni raspadom SRJ, odnosno osamostaljenjem Crne Gore i raspadom državne zajednica Srbija i Crna Gora, u koju je Srbija ušla sa autonomnim pokrajinama Vojvodinom i Kosovo.Vojvođansko pitanje nije realizovano ni aktuelnim Ustavom i to iz više razloga: Prvo, zbog […]\nVojvođansko pitanje raspadom SFRJ, za razliku od ostalih konstituenata Jugoslovenske federacije nije završeno. Ono nije završeno ni raspadom SRJ, odnosno osamostaljenjem Crne Gore i raspadom državne zajednica Srbija i Crna Gora, u koju je Srbija ušla sa autonomnim pokrajinama Vojvodinom i Kosovo.Vojvođansko pitanje nije realizovano ni aktuelnim Ustavom i to iz više razloga:\nPrvo, zbog toga što građanke i građani Vojvodine ili, ako je to nekom lepše zvuči građanke i građane Srbije koji žive na teritoriji Vojvodine nisu na ustavnom referendumu prihvatili Ustav;\nDrugo, zato što Ustav vojvođansku autonomiju definiše kao nesuštinsku autonomiju što u prevodu znači autonomiju pod starateljstvom, ili jednostavnije rečeno autonomiju bez autonomije.\nTreće, što nisu ispunjene obaveze sa međunarodnih skupova o položaju Vojvodine:\na) Na međunarodnoj konferenciji o bivšoj Jugoslaviji, koja je održana u Londonu (26.-28. avgusta 1992.god) zaključeno je «građanima Kosova i Vojvodine moraju se vratiti ustavna i građanska prava». Valjda je svima jasno da građanima Vojvodine nisu vraćena ustavna prava! Svoje obaveze nisu izvršili ni država Srbija, a ni međunarodna zajednica.\nb) U aranžmanu SAD u Atini je (14. i 15. februara 2000. godine) održan Okrugli sto kojem su prisusustvovali predstavnici tada svih relevantnih opozocionih stranaka, a koje su u Srbiji na vlasti, nakon 2000. godine. U prvoj tački potpisanog kominikea ističe se «autonomija Vojvodine unutar Republike Srbije u skladu je sa interesom demokratizacije i decentralizacije Srbije, i sa očuvanjem njenog suvereniteta i teritorijalnog integriteta» Na žalost aktuelnim Ustavom nismo dobili takvu autonomiju Vojvodine.\nČetvrto, Vojvođansko pitanje nije završeno, zato što Ustav ne predviđa Vojvodini zakonodavne, sudske i izvršne nadležnosti i raspolaganje imovinom i izvornim prihodima, odnosno prirodnim i radom stvorenim resursima. Ovaj Ustav Vojvodini samo poverva pojedina ovlašćenja, a ne predviđe izvorne nadležnosti.\nPeto, Vojvodina nije nastala na teritoriji Srbije. Vojvodina je u Srbiju unela svoju teritoriju i svoje organe vlasti. Ona je istorijska pokrajina i rezultat je antifašističke borbe. Nije Srbija osnovala Vojvodinu i nije ona osno- vana Ustavom iz 2006. godine kako je to u njemu definisano!\nAktuelnim Statutom Vojvođansko pitanje se ne rešava, jer se ono može ostvarirti samo novim Ustavom donetim u demokratskoj proceduri na ustavotvornoj skupštini.\nVojvođansko pitanje treba rešiti tako što će se novim Ustavom Srbija asimetrično federalizovati. Poštujući međunarodne dogovore i sporazume, a posebno zaključke Londonske mirovne konferencije, vraćanje ustavnih prava građankama i građanima Vojvodine, u novim uslovima u samostalnoj Srbiji, pre svega podrazumeva njen federalni status u Srbiji. Dakle, Republika Vojvodina u Saveznoj repiblici Srbiji. Vojvodini je potreban Ustav u kojem će biti deponovane zakono- davne, sudske i izvršne nadlež- nosti u svim oblastima izuzev onih klasičnih državnih (voj- ska i odbrana , spoljna politika, monetarna politika, carine, državna bezbednost) koji će biti u nadležnosti Savezne republike Srbije. Vojvodini su neophodni elementi državnosti. Najrazvijenije zemlje u svetu su federalizovane ili regionalizo- vane. Federalizam je lek za osi- romašenu, opustošenu i iscrpljenu Vojvodinu i koristan za sve delove Srbije i državu u celini.Na ovom tragu je delimično i jedan od najboljih ustavnih projekata, Projekt Ustava Foruma JURIS.\nVojvodina nije nastala na teritoriji Srbije. Vojvodina je u Srbiju unela svoju teritoriju i svoje organe vlasti. Ona je istorijska po krajina i rezultat je antifašističke borbe.\nNa pitanje iz naslova teme Vojvodina i njeni regioni, samo nekoliko komentara:\nPrvo. neophodno je što pre doći do političkog subjektiviteta Vojvodine. Vojvodina sa takvim nadležnostima i ulogom treba u svojim institucijama, pre svega u parlamentu i Vladi Vojvodine da odlučuje o svojoj decentralizaciji i konstituisanju regionalnih samouprava. Vojvodinu ne treba niti bi bilo uputno da regionalizuje i decentralizuje Srbija. To mora ona sama učiniti u dogovoru sa građanima i lokalnom samoupravom. To podrazumava ukidanje okruga na teritoriji Vojvodine.\nDrugo, u Vojvodini se nalaze tri prirodna regiona: Srem, Banat i Bačka. Srem verovatno svojom površinom i brojem stanovnika zadovoljava da bude samouravni region, ali su Banat i Bačka veliki, pa će tu morati dići do smanjenja, što treba pažljivo sagledavati i činiti u dogovoru sa stanovništvom i lokalnom samoupravom.\nTreće, veoma je važno što pre prići novoj organizaciji lokalne samouprave, odnosno povećati broj opština u skladu sa neki evropskim standardima, formirati opštine sa daleko manjim brojem stanovnika, nego što je to sada slučaj, koje bi bile efikasnije i bliže građanstvu i imale svoje izvorne prihode, kako bi zaista postale servis građana.


"Filharmonija u malom" u poseti juga Srbije - Sjajne Vesti\nJoš jedna sjajna vest za ljubitelje kamernih programa na jugu Srbije. Beogradska filharmonija je zakazala susrete sa svima vama za 29., 30. i 31. mart pod nazivom „Filharmonija na Jugu“. Ovoj publici će filharmonija na dar dati Šubertov Oktet, a prvi koji će ih poslušati biće vranjanci (29. marta) u prostorijama pozorišta “Bora Stanković”, pa Leskovac (30. mart) u leskovačkom kulturnom centru i Aleksinac (31. mart) u Centru za kulturu i umetnost.\nOva tri grada su izabrana kao centri aktivnog odnosa prema razvoju lokalne kulture u kojima se puno napora ulaže u cilju realizacije puno kvalitetnih programa. Čitava manifestacija se organizuje u saradnji sa institucijama kulture u ovim gradovima, tako da će publika izvan Beograda biti u prilici da posluša jedan od najkvalitetnijih programa ovog nacionalnog ansambla.\nRazličitošću instrumenata oktet će nastupiti u sastavu:\n– Tijana Milošević – koncert majstor,\n– Selena Jakovljević – violinistkinja,\n– Boris Brezovac – viola\n– Boban Stošić – kontrabas,\n– Nemanja Stanković – violončelo,\n– Ognjen Popović – klarinetista,\n– Sava Đurić – fagotista i\n– Nikola Ćirić – hornista.\nSve ga ovo čini „filharmonijom u malom“ koja ima za cilj da, poklanjanjem kvalitetnog muzičkog programa, još više osnaži kulturni razvoj ovih sredina i proširi svoj uticaj izvan granica Beograda.\nU tom smislu, filharmonija i njeni reprezentativni kamerni ansambli su nastupali po čitavoj Srbiji održavajuće dečije ili večernje koncerte u Novom Sadu, Vršcu, Rumi, Šabcu, Smederevu, Kragujevcu, Gračanici i Negotinu u prostorijama škola, sportskih hala, kulturnim centrima i drugo.\nSledujući svoju politiku društvene odgovornosti i muzičke decentralizacije Srbije, za ovu godinu je planirano još koncerata po Srbiji. Tako će pored „Filharmonija na Jugu“ nacionalni kamerni ansambl održati i „Uskršnje koncerte Filharmonije u gradovima Centralne Srbije“.\nImajući u vidu ograničen broj karata u ovim gradovima i veliko iščekivanje svih iskrenih ljubitelja u ovim delovima Srbije, pokušali smo blagovremeno da vas obavestimo o nastupajućim manifestacijama i pozivamo vas da na vreme rezervišete svoje mesto.\nOvi sjajni događaji će vam sigurno ostati u sećanju kao jedni od najlepših vesnika 2016. proleća.\ntop vesti, sjajne vesti, leskovac, vranje, juzna srbija, aleksinac, beogradska filharmonija, juzna pruga, koncerti, ozbiljna muzika, kamerna muzika\n„Filharmonija u malom“ u poseti juga Srbije postavio Zozefina Tasic 25.03.2016


Pandemija koronavirusa je prva pandemija tokom koje je došlo do velikog širenja informacija preko društvenih mreža, a sada se slično događa i sa majmunskim boginjama. Dezinformacija u jednoj zemlji može da se proširi za nekoliko sekundi širom sveta i pravi je izazov da se prate sve te lažne informacije i da se reaguje na to, kaže Kristijana Salvi iz Svetske zdravstvene organizacije.\nKristijana Salvi iz Svetske zdravstvene organizacije kaže da je infodemija prava pretnja po zdravlje ljudi i dodaje da postoje tri vrste lažnih informacija.\n„Prva je dezinformacija i to je u suštini lažna, netačna informacija. Druga je namerno širenje lažnih informacija i to je najopasnije i treća vrsta su glasine koje su često deo kulturnih verovanja i tradicije“, objašnjava Salvi.\nPrema njenim rečima, infodemija je najveći izazov sa kojim se SZO suočila tokom epidemije kovida.\n„Infodemija je previše informacija i ljudi ne mogu da pronađu prave informacije kojih treba da se drže da bi zaštitili svoje zdravlje. U tom mnoštvu postoje i lažne informacije koje su najgore jer navode na pogrešne i štetne odluke. Lažna informacija nije ništa novo, ali je kovid obezbedio prostor za oluju infodemije, da se širi Evropom i svetom“, ističe Kristijana Salvi.\nNaglašava da je na početku pandemije bio manjak informacija i epidemija je bila nešto novo. Ljudi nisu shvatali da kovid nije bakterijska infekcija, već virusna ili su mislili da će se širiti ujedom komaraca.\n„Na početku je trebalo da imamo prave informacije da bi ljudi mogli da shvate šta je kovid i da počnu da se štite. Došlo je do razvoja infodemije kada je reč o nekim aspektima kovida, raznim sojevima kovida i onda su ljudi počeli da veruju, zbog lažnih informacija, da vakcine ne deluju na omikron. Zato smo morali brzo da delujemo i objasnimo da vakcine štite od teških oblika bolesti kod svih varijanti, pa i omikrona“, kaže Salvi.\nNe ignorisati lažne vesti\nDodaje da je neophodno da svi udruže snage, vlade, organizacije građanskog društva, zajednice jer se informacije ne prenose samo digitalno već i na nivou zajednice. Radi se i na izgradnji kapaciteta u mnogim zemljama sveta da bi profesionalci mogli da se pozabave lažnim vestima.\nPrema njenim rečima predstavnici SZO u Evropi su stalno prisutni u medijima i pružaju tačne informacije.\n„Sada kada imamo novu krizu majmunskih boginja postoji tim koji pregleda platforme i kanale i identifikuje informacije koje cirkulišu. Te informacije uzimamo za analizu koliko se šire, koliko se šire kredibilnim izvorima a koliko problem mogu da predstavljaju za javno zdravlje i tada delujemo“, objašnjava Salvi.\nDodaje da je važno da se ne zanemare glasine i lažne informacije, već priznati da su tu i pružiti tačne informacije.\n„Važno je da stvorimo savez i međusobno sarađujemo sa novinarima koji proveravaju činjenice. U Srbiji imamo sjajan projekat koji smo pokrenuli sa Univerzitetom u Beogradu i Udruženjem novinara. Mi kao SZO otkrivamo glasine, Univerzitet otkriva tačne poruke, a novinari ih plasiraju“, objašnjava Kristijana Salvi.\nLažne vesti i o majmunskim boginjama\nDodaje da je infodemija prava pretnja po zdravlje ljudi zato što im ne dozvoljava da donesu prave odluke. Glavna oblast na koju je uticala je vakcinacija jer kad ljudi donesu odluku da se ne vakcinišu zbog lažnih informacija oni ugrožavaju svoje zdravlje.\nPostoje dva elementa koja karakterišu vanrednu situaciju kada je reč o infodemiji. Prvo je brzo širenje po društvenim mrežama, a druga je neizvesnost. I kod kovida, majmunskih boginja i hepatitisa kod dece u početku postoji velika neizvesnost jer nema potpunih informacija i tu počinju da se šire lažne informacije.\n„Kada je reč o majmunskim boginjama one su se uglavnom povezivale sa seksualnom orijentacijom a to je i stigmatizacija određenih grupa. Želimo da obezbedimo tačne činjenice i objasnimo da majmunske boginje može da dobije svako ko je bio u kontaktu sa zaraženim“, poručuje Salvi.\nSavetuje da građani gledaju pouzdan izvor informacija, zdravstvene službe, Ministarstvo zdravlja, Institut za javno zdravlje, međunarodne organizacije, SZO.\nDezinformacije Infodemija Izveštavanje o koronavirusu Koronavirus Lažne vesti\n← Slučaj ’’napad na izložbu’’ – policajcu 20% od plate, većina pretnji nije procesuirana, ministarstvo ćuti\nInternational groups call on Turkey’s parliament to reject the “disinformation” bill as a tool of digital censorship →


AmChamps: Upoznajte Predsednika AmCham-a\nGeneracija AmChamps 2016. imala je priliku da sluša predavanje i upozna se sa Zoranom Petrovićem, Predsednikom AmCham Srbija i Predsedinkom Izvršnog odbora Raiffeisen banke u Srbiji, koji se predstavio iz različitih uglova pričama o svom prvom poslu, o prelasku u Raiffesen, osnivanju AmCham-a, korporativnoj kulturi, itd.\nDeo predavanja koje je privuklo najviše pažnje je bio o tome kako je Zoran dobio prvi posao. Bilo je reči o hrabrosti da se uradi nešto na šta se mnogi ne bi usudili - doći nenajavljen u kancelariju tada poznatog poslodavca sa ocenama sa fakulteta u džepu i samopouzdano zatražiti posao. Kako bi pokazao značaj ovakvog poteza i značaj preuzimanje rizika, tj. sudbine u svoje ruke Zoran je nagradio prvog AmChampsovca koji je postavio pitanje sa 20 evra.\nNeki od važnijih saveta koje su učesnici dobili su bili predlozi i mini strategije kako da se stalno profesionalno i privatno napreduje, kako procenjivati rizike i vagati profesione odluke uz izlazak iz zone komfora, kako definisati jasnu viziju budućeg sebe i zašto je važno da se uvek promoviše i demonstrira poštenje i integritet u poslovanju.\nTokom predavanje bilo je govora i o počecima i značaju AmCham Srbija kao poslovne asocijacije. Događaj je zaključen sesijom pitanja i odgovora, a AmChampsovce je posebno interesovao Zoranov pogled na na finansijsku krizu i njen uticaj na srpski bankarski sistem, neuspeh kreditnih plasmana u švajcarskim francima i razvoj karijere iz ličnog iskustava .


Air Serbia i Luxair zaključili ugovor o partnerstvu - Aviatica\nNakon pokretanja direktne linije od Luksemburga do Beograda, Luxair je sklopio partnerski SPA sporazum sa Air Serbijom.\nDatum / Date: 07.07.2021.\nAir Serbia i Luxair uspostavili su saradnju zaključivanjem specijalnog proratnog sporazuma (SPA), nakon što je luksemburška nacionalna avio-kompanija 3. juna pokrenula direktne letove dva puta nedeljno na liniji Beograd-Luksemburg.\nSaradnja srpskog i luksemburškog nacionalnog avio-prevoznika putnicima će omogućiti veći izbor i bolju povezanost prilikom putovanja između Beograda i Luksemburga, kao i lakši pristup destinacijama u okviru regionalne mreže Er Srbije.\n„Zahvaljujući proaktivnom pristupu i brzim reakcijama, uspeli smo da ostvarimo saradnju sa Lukserom, nedugo nakon što je uveo direktne letove između Beograda i Luksemburga. Raduje nas činjenica da ćemo putnicima obe kompanije omogućiti veći izbor i fleksibilnost prilikom planiranja putovanja. Ostajemo fokusirani na konstantno unapređenje usluge i proširenje saradnje sa našim partnerima”, izjavio je Jirži Marek, direktor komercijale i strategije u Air Serbiji.\nZahvaljujući postignutom sporazumu, putnici Luksera će biti u prilici da preko Beograda lete do destinacija Air Serbije, kao što su Atina, Banjaluka, Podgorica i Skoplje. Air Serbia će svojim putnicima omogućiti letove iz gradova u regionu do Luksemburga preko Beograda, kao i mogućnost putovanja između ova dva grada preko tranzitnih tačaka kao što su Berlin, Beč, Pariz i Rim. Avio-karte u okviru SPA ugovora u prodaji su od 1. jula.\n„Drago nam je što, kroz saradnju sa Er Srbijom, razvijamo našu aktivnost ka tako širokom i važnom području kao što je Istočna Evropa. Naš glavni cilj u Lukseru je da omogućimo zajednicama da se sastaju i ostvaruju komercijalnu i kulturnu razmenu. Ovaj ugovor će omogućiti stranim rezidentima u Luksemburgu da lakše dođu do svoje domovine, kao i da luksemburška zajednica otkrije lepote i nasleđe ovog regiona,” rekao je Tomas Fišer, komercijalni direktor u Luxair-u.\nLuxair, nacionalni avio-prevoznik Luksemburga, osnovan je 1961. godine i nudi linije do većine najznačajnijih evropskih gradova, poslovnih centara i međunarodnih čvorišta, uz bezbednost, kvalitet i fleksibilnost kao prioritete u poslovanju.


Sedma runda pregovora o Siriji 30. i 31. oktobra u Astani | TRT Srpski\nPlanirano je da tokom pregovora radna grupa izglasa uredbu u vezi sa puštanjem taoca i zatvorenika, predajom tela ubijenih, te potragom za nestalima, navodi se u saopštenju Ministarstva vanjskih poslova Kazahstana\n19.10.2017 ~ 15.10.2021\nU glavnom gradu Kazahstana, Astani će 30. i 31. oktobra biti održana sedma runda mirovnih pregovora o Siriji.\nU saopštenju iz Ministarstva vanjskih poslova Kazahstana navedeno je kako je nova runda pregovora dogovorena za kraj meseca nakon što su se složile zemlje garanti u regiji.\n“Planirano je da tokom pregovora radna grupa izglasa uredbu u vezi sa puštanjem taoca i zatvorenika, predajom tela ubijenih, te potragom za nestalima”, navodi se u saopštenju.\nNavedeno je takođe, kako će tokom pregovora biti govora i o međunarodnoj borbi protiv terorizma, te potpisivanje zajedničke deklaracije koja se tiče čišćenja područja od mina.\nTokom šeste runde pregovora u Astani, održane polovinom septembra, kojoj su prisustvovale delegacije režima sirijskog predsednika Bashara al-Assada, naoružanih opozicionih grupa i delegacije zemalja koje garantuju mirovni proces, odnosno Turske, Rusije i Irana, postignut je sporazum o granicama četvrte nekonfliktne zone na području Idliba.\nTagovi: #Kazahstan , #Rusija , #Astana , #Sirija , #pregovori


Ova Politika se odnosi na Vas ukoliko primate naše usluge, učestvujete na našim događajima ili na drugi način stupate u interakciju sa nama, uključujući korišćenje naših veb-sajtova: online.energyhouse.life, nlpenergyhouse.com, energyhouse.life, lava.rs, darkocvetkovic.com i eventualnih poddomena, preuzimanje sadržaja koje nudimo u okviru naših newsletter-a ili stupanje u interakciju sa nama putem društvenih mreža.\nusled zahteva za dodatnim uslugama prilikom prijavljivanja na konkurs ili promociju pod našim pokroviteljstvom,\nAutomatski, dok koristite naše sajtove, možemo da prikupljamo podatke koji uključuju detalje o korišćenju, IP adrese i informacije prikupljene putem mkolačića, veb svetionika i druge tehnologije za\npraćenje. Pristupanjem našim sajtovima Vi se saglašavate da možemo da automatski prikupljamo i obrađujemo navedene podatke.\nPoboljšanje i administriranje naših veb-sajtova i obezbeđivanje relevantnog sadržaja– poboljšavanje naših veb-sajtova i obezbeđivanje da sadržaj bude prezentovan na najdelotvorniji način za Vas; administriranje naših veb sajtova za interne operacije, uključujući utvrđivanje kvarova, analizu podataka, ispitivanje i istraživanje u statističke svrhe;\nSve izmene ove politike zaštite privatnosti koje budemo donosili biće objavljene na svakoj od naših veb- stranica i, kada je prikladno, o tome ćete biti obavešteni i-mejlom. Molimo da često proveravate da li je bilo ažuriranja ili izmena ove verzije politike zaštite privatnosti.\nZa sva pitanja i zahteve povodom korišćenja Vaših ličnih podataka ili ove Politike, možete nas kontaktirati na info@energyhouse.life


ROJTERS: Vučić pokazao da je spreman da prizna nezavisno Kosovo! | Vestinet.rs\nPočetna TEMA DANA\tROJTERS: Vučić pokazao da je spreman da prizna nezavisno Kosovo!\nPodsećajući da je 31. jula predsednik tzv. Kosova Hašim Tači odbacio predlog da Kosovo bude podeljeno po etničkim linijama, Rojters navodi da se većina kosovskih Srba, koji na severu predstavljaju većinu, protivi vlastima Prištine.\nRojters ističe i da Srbija želi širu autonomiju za srpske enklave na Kosovu, zaštićen status pravoslavnih manastira i finansijsku nadoknadu“ za ono što, kako navodi, Srbija smatra svojom imovinom, uključujući industrijske i energetske objekte.


Paunović menja Milinkovića na klupi Partizana?\nM. D.\t 13. oktobra 2015. 09:17\nAktuelni fudbalski prvak Srbije, beogradski Partizan, na pragu je dogovora da Veljko Paunović preuzme mesto šefa stručnog štaba od Zorana Milinkovića, prenose Večernje novosti.\nPrema saznanjima tog lista, talentovani stručnjak preuzeo bi ekipu crno-belih na kraju polusezone.\nProšle nedelje ugledni španski sportski dnevnik Marka preneo je da se Paunović nalazi na vrhu liste kandidata za trenera drugoligaša Almerije, a Novosti tvrde da je on odbio tu ponudu navodno zbog toga što ga očekuje posao u Partizanu.\nAktuelni trener crno-belih Milinković uspešno vodi ekipu u Ligi Evrope, ali niže neuspehe u nacionalnoj Superligi.\nTridesetosmogodišnji Paunović bivši je igrač Partizana i u trenerskoj karijeri nikada nije vodio nijedan klub, ali je postigao fantastičan uspeh na klupi omladinske reprezentacije Srbije, koju je u junu na Novom Zelandu predvodio do osvajanja titule prvaka sveta.\nPartizan je trenutno četvrtoplasirani na tabeli Superlige Srbije sa 12 bodova zaostatka za vodećom Crvenom zvezdom.\nPrema trenutnoj situaciji, Paunovićevi osnovni zadaci bili bi selekcija i priprema tima za letnje izazove.\n“Imajući u vidu ogroman bodovni zaostatak za Crvenom zvezdom u slučaju da tako bude i kada se spusti jesenja zavesa, jasno je da će primarno biti uigravanje tima za letnje izazove u Evropi. Takođe, šest osvojenih bodova od isto toliko mogućih u dosadašnjem takmičenju u grupi Lige Evrope ostavlja nadu da bi “valjak” mogao i do proleća na međunarodnoj sceni, što je Paunoviću svakako dodatna prilika za dokazivanje u Humskoj”.\nPartizantrenerVeljko PaunovićZoran Milinković


Wahhabies – A New Danger for Balkan Security Рубрика: Политика, Србија, Вреди прочитати, Европа Аутор: Владислав Б.Сотировић 737 пута прочитано Датум: 31.10.2011 Одштампај\nНаредне вести: Фикције у времену » » 1 коментар у вези “Wahhabies – A New Danger for Balkan Security”\nSrbin Svetosavac, 31.10.2011, 02:43 Napad muslimanskog ekstremiste Melvida Jasarevica na americku ambasadu u Sarajevu, samo je dokaz koliko su mnogo pojedini muslimani u Bosni nezadovoljni sa americkom spoljnom politikom u toj zemlji, koju oni dozivljavaju kao imperijalisticku.\nOsim toga, napad na americku ambasadu u Sarajevu, pokazao je cijelom svijetu, da je Bosna bila i ostala u Evropi, zemlja muslimanskih terorista, u kojoj se oni regrutuju i obucavaju da budu “sveti ratnici Korana” i zatim salju po bijelome svijetu da u ime Muhameda ubijaju sve one koji ne misle i ne veruju kao oni.\nDa bi sakrili od javnosti pravu istinu o tome koliko su puno muslimani Bosne umjesani u medjunarodni terorizm, tajni vladari svijeta zato kriju od javnost pravu istinu o znacaju bosanske veze povodom teroristickog napada muslimana 11 septembra 2001 godine u Njujorku, ili muslimanskog osvetnickog napada na voz u Spaniji. Postoje i mnogi drugi slucajevi medjunarodnog terorizma koji posredno ili neposredno imaju direktnu vezu sa muslimanima u Bosni! Tako su amerikanci u ratu protiv SRBa, podrzavajuci muslimane Bosne – posijali vetar, a sada zanju oluju muslimanskih terorista koji ce ponovo prije ili poslije do Amerike stici. Tako ce nevino prolivena krv SRBskih Mucenika u borbi za Krst casni i Slobodu zlatnu, pasti na glavu onih koji su je prolili i na djecu njihovu!


Laguna - Bukmarker - Završnica trilogije „Rat Crvene Kraljice“ – „Oshajmski točak“ Marka Lorensa u prodaji od 17. oktobra - Knjige o kojima se priča\nJedan od najpopularnijih autora fantastike novije generacije Mark Lorens u završnici trilogije „Rat Crvene Kraljice“, u romanu „Oshajmski točak“ prati priču Džalana Kendeta, princa Crvene Krajine, desetog u naslednom redu za presto.\nPisan iz perspektive prvog lica, i to duhovitog, nezajažljivog, pragmatičnog, kukavičkog antiheroja, roman „Oshajmski točak“ odlikuju odlična karakterizacija likova, duhoviti dijalozi koji su u ravnoteži sa zastrašujućom atmosferom Lorensovog mračnog, uznemirujućeg sveta. Oduševiće vas koliko su likovi detaljno opisani, bilo dobri ili zli.\nMark Lorens je oženjen i ima četvoro dece. Radio je kao naučnik i istraživač u oblasti veštačke inteligencije dok se nije potpuno posvetio pisanju. „Rat Crvene Kraljice“ je druga epskofantastična trilogija koju je objavio.\nRoman „Oshajmski točak“ možete pronaći od subote 17. oktobra u svim knjižarama Delfi, Laguninim klubovima čitalaca, onlajn knjižari www.delfi.rs i na sajtu www.laguna.rs.


Počinje izgradnja najvećeg vetroparka u Srbiji – AGRO VESTI by agronews.rs\nHome agro danas Počinje izgradnja najvećeg vetroparka u Srbiji\nOct 18, 2017 | agro danas, Investicije, OIE, Srbija, Tržište, Vesti, Zaštita životne sredine, Životna sredina\t|\nSrbija ima obavezu da do 2020. godine iz vetra dobije 500 megavata godišnje, a pola od toga će se proizvoditi u vetroparku “Čibuk 1”, kaže Gaetano Masara, generalni direktor “Dženeral elektrika” za jugoistočnu Evropu.\nOva kompanija će isporučiti i instalirati 57 vetroturbina ukupne snage od 158,4 megavata, koje će 113.000 domaćinstava snabdevati električnom energijom. Masara kaže da je u planu izgradnja još jednog vetroparka u Srbiji, ali da je lokacija na kojoj će biti pozicioniran još tajna.\nNajveći vetropark na Zapadnom Balkanu\n– Ovaj projekat će pozicionirati Srbiju kao ključnog igrača na tržištu ove vrste energije u celom regionu – smatra Masara. – “Čibuk” će biti najveći vetropark na Zapadnom Balkanu. “Dženeral elektrik” će ovaj projekat učiniti liderom na tržištu u Srbiji, jer će više od 50 odsto energije vetra generisati naša kompanija. Radimo sa drugim investitorima i na novim projektima, a uskoro će biti poznato i mesto izgradnje drugog velikog vetroparka. “Dženeral elektrik” će biti najbolji partner Srbije da bi postala samoodrživa u smislu energetske efikasnosti i da bi se cena proizvodnje struje smanjila. Trošak jeste ekonomski faktor za razvoj svake zemlje.\nMasara napominje da je GE odgovoran za čitavu realizaciju projekta, od izgradnje, preko proizvodnje, isporuke delova, do ugradnje svih instalacija. Vrednost investicije je oko 300 miliona evra, a posao bi trebalo da bude završen u drugoj polovini 2019. godine. Masara ističe da će za lokalno stanovništvo korist od izgradnje “Čibuka” biti višestruka.\n– Na projektu će raditi 400 stručnjaka raznih profila, dok će kasnije na održavanju vetroparka biti angažovano 10-13 ljudi – priča direktor GE za Jugoistočnu Evropu. – Da bi mogle da se transportuju turbine, moraju da se prilagode infrastruktura i putevi, a kada ih napravimo, oni će ostati na korišćenje lokalnoj zajednici. Kada se sagradi vetropark, to će biti kompanija koja stvara prihod kroz prodaju struje, a podleže porezima koji će ići u lokalni budžet i moći će da se koristi da pomogne opštini da ulaže u socijalne usluge.\n– Sledeći korak je da Vlada odobri novi regulatorni režim subvencionisanja investitora – navodi naš sagovornik. – Trenutno postoji subvencionisana tarifa koja je ustanovljena na tržištu, kako bi se investitori privukli da ulažu u obnovljive vrste energije. Imamo najave iz Vlade Srbije da će posle ispunjenja kvote od 500 megavata, biti promenjen model podsticaja.\nTags: investicijeobnovljivi izvori energijeoievetroparkzaštita životne sredine\nSledeći IPARD javni poziv tek u aprilu 2021. godine\nOva godina privedena je kraju bez ijednog otvorenog konkursa iz IPARD II programa. Prema najavama nadležnih, ti se konkursi mogu očekivati tek u aprilu iduće godine


ASBISc Enterprises Plc, vodeći distributer IT i CE proizvoda na tržištima u razvoju u Evropi, na Bliskom Istoku i Africi, i proizvođač sopstvenih brendova – Prestigio, Canyon i Perenio, završio je postupak sertifikacije svojih servera za potrebe ostvarivanja saradnje sa platformom Microsoft Azure, čime im je omogućeno da ponude brojne usluge u oblaku. Tako je ASBIS prepoznat među skoro 30 zvaničnih Microsoft Azure partnera širom sveta. Ovo predstavlja potvrdu daljeg razvoja ASBIS-a kao VAD Distributera.\nU službenom katalogu Microsoft Azure cloud platforme trenutno postoji 5 ASBIS servera koji su napravljeni na osnovu Intel komponenti. Svi zadovoljavaju Microsoft-ove zahteve, što je potvrda njihove pouzdanosti i efikasnosti kao i kompatibilnosti s najčešćim Microsoft proizvodima i uslugama.\nASBIS serveri će omogućiti kupcima premeštanje podatkovnih centara na oblak, zahvaljujući čemu će zaposleni dobiti siguran i efikasan pristup podacima stavljenim u okruženje kreirano posebno za datu kompaniju. Time će buduća ulaganja u modernizaciju vlastitih podatkovnih centara biti minimalizovana a poslovanje će biti lakše i obavljaće se u modernom i sigurnom okruženju.\nMarek Horyl, direktor za marketing proizvoda u ASBISc Enterprises Plc, je izjavio: „ASBIS vrlo dinamično razvija svoje VAD usluge. Sa ciljem da zadovoljimo potražnju naših partnera, redovno proširujemo našu ponudu proizvoda koja im pomaže u njihovoj digitalnoj transformaciji. To je posebno važno sad kada je neophodan pristup sigurnom i brzom poslovnom okruženju u kom zaposleni mogu da rade na daljinu. Naši serveri su primer toga. Prošli su kroz sistem za sertifikaciju od strane Microsofta, što znači da su kompatibilni sa svim najnovijim proizvodima i uslugama kompanije Microsoft.“\n>> ASBIS proizvode u katalogu Microsoft Azure možete pronaći ovde.


Angsana Velavaru Resort – pravi raj na Maldivima - Lux Life luksuzni portal\nLokaliteti poput Indonezije i Maldiva, mogu vam ponuditi odmor zbog kog ćete pomisliti da ste u radju. Angsana Velavaru Resort na Maldivima je upravo jedno takvo mesto – moderni raj, gde gosti mogu uživati u tirkizno plavim vodama okeana i besprekornim belim peščanim plažama u svako doba dana.\nU svojoj ponudi, ovo odmaralište ima 79 vila na tlu i 33 vile nad okeanom, koje nude neverovatni pogled iz svakog ugla. Ovde nećete samo živeti na ivici Indijskog okeana, već ćete biti povrh njegovog umirujućeg prisustva koje izaziva strahopoštovanje, istovremeno upijajući energiju opuštajućih spa tretmana, što je praćeno gastronomskim đakonijama i enterijerima koji su okarakterisani luksuzom.\nNemojte dozvoliti slamnatim krovovima i privatnim baštama da vas zavaraju, jer su i enterijeri svih savremenih gostinjskih jedinica prosto veličanstveni. Raskošni dizajn, bazeni, dvorišta i restorani pored plaže, daće vam priliku da stvorite uspomene za čitav život.


Savić pred finale plej ofa: Blagi smo favoriti - Vaterpolo, Ostali sportovi, Top News\nHotSport»Vaterpolo, Ostali sportovi, Top News»Savić pred finale plej ofa: Blagi smo favoriti\nSavić pred finale plej ofa: Blagi smo favoriti\n| 2014-04-25T10:11:46+00:00\t25. apr 2014. 10:11|0 komentara\nVaterpolisti Crvene zvezde i kragujevačkog Radničkog sastaju se večeras na startu finalne serije plej-ofa prvenstva Srbije, a trener crveno-belih Dejan Savić smatra da će u susretima dva najbolja tima odlučivati nijanse.\nBiće to repriza prošlogodišnjeg finala, kada je Crvena zvezda bila uspešnija osvojivši treću titulu državnog prvaka, prvu posle 20 godina.\n„Finale plej-ofa je kruna sezone. Sastaju se dve najbolje ekipe, koje su najviše i pokazale u ligaškom delu takmičenja. Mislim da smo mi blagi favoriti u seriji zbog prednosti domaćeg bazena“, izjavio je Savić.\nOn je, međutim, naglasio da je Radnički veoma dobar tim i da je „dosta napredovao kroz Ligu šampiona“.\n„Biće to pravo finale, očekujem veliku borbu i odlučiće nijanse. Radnički je sposoban da napravi brejk u Beogradu, ali i Crvena zvezda u Kragujevcu. Zbog popularizacije vaterpola voleo bih da se odigra pet utakmica u seriji, kao i prošle godine“, kazao je Savić.\nKragujevčani su spremni da se revanširaju crveno-belima nakon prošlogodišnjeg neuspešnog juriša na titulu, a golman Zdravko Radić veruje da Radnički može da povede u finalu plej-ofa već večeras na Tašmajdanu.\n„Domaći teren uvek je donosio prevagu, ali mi smo svaki put bili blizu pobede, tako da ni ta prednost ne mora ništa da znači.\nČesto je presuđivao faktor sreće, pa bi to moglo da se desi i ovog puta. Dosta dobro se poznajemo i sigurno je da neće manjkati želje i agresivnosti“, rekao je crnogorski internacionalac.\nOn je naveo da Radnički bazira igru na dobroj odbrani, a da je bliži pobedi onaj tim koji bude imao više koncentracije u defanzivi.\n„Zvezdu će nositi jaka podrška sa tribina, ali nećemo se obazirati na to. Igraćemo našu igru, koju gradimo veÄ‡ duže vreme“, poručio je Radić.\nFinalna serija plej-ofa prvenstva Srbije za vaterpoliste igra se na tri dobijene utakmice, a prva je na programu večeras od 18.30 sati na beogradskom Tašmajdanu.\nRevanš susret igra se 30. aprila u bazenu Sportskog centra „Park“ u Kragujevcu.\nBezbedonosni rizici naveli su čelnike kluba da smanje kapacitet stadiona za nedeljni meč.


Dinkić za stvaranje političkih regiona – Nadlanu.com\nDinkić za stvaranje političkih regiona\nObjavljeno 24. sep 2010. / 00:00:00\nBEOGRAD, 23. septembra 2010. (Beta) – Lider G17 plus i Partije ujedinjenih regiona Srbije Mlađan Dinkić rekao je da će URG u oktobru predstaviti koncept političke regionalizacije koji podrazumeva ukidanje dominacije stranačkih centrala iz Beograda.\n„Ostvarenje našeg plana, koji između ostalog podrazumeva i formiranje potpuno novih, političkih regiona, donelo bi istinsku reformu političkog života Srbije, jer podrazumeva ukidanje dominacije stranačkih centrala iz Beograda i ujednačen razvoj svih delova Srbije“, rekao je Dinkić.\nOn je u intervjuu za list Danas u petak naveo da „ne može i ne treba Beograd da se pita šta da se radi, na primer, u Loznici ili Vlasotincu“.\n„Prelazak sa centralizovane Srbije na Srbiju regiona, zahtevaće promenu Ustava. Zbog toga ćemo sledećeg meseca pokrenuti debatu i razgovore na tu temu unutar koalicije. Svesni smo činjenice da je za ustavne promene potreban konsenzus građana, ali i stranaka“, kazao je Dinkić.\nParni valjak – zagrevanje pred koncert\nNemačka, Frankfurt – Jež traži hranu na poljani\nSIMBOL JAKE VEZE: Da li je zajednički račun u banci dokaz…\nSEKS BOMBA: Nives Celzijus bujnim grudima raspalila maštu…\nMirisi i ukusi Istre na jednom mestu\nSTIGAO NASLEDNIK: Milan Dinčić Dinča postao tata!\nPOBEDITE BOLOVE: Pet prirodnih načina da ublažite migrenu\nSKANDAL NA ŠVAJCARSKOJ TELEVIZIJI: Novinar u programu branio…


Belgijanci spremni za fudbalski rat - Vijesti.me\nĐAVOLI PROTIV AMERA\nBelgijanci spremni za fudbalski rat\nAmerikanci u ljubavnom zanosu prema domovini gradili su sve velike uspjehe, dok Belgijanci, do skoro, nisu imali takav pristup jednom sportskom takmičenju.\n„Jedna nacija, jedan tim“, slogan je američke selekcije na Mundijalu u Brazilu.\n„Moji igrači će dati sve za Belgiju“, glasila je poruka Marka Vilmotsa uoči odlaska na šampionat.\nDuel pun patriotskog naboja odigraće Belgija i Sjedinjene Države večeras u Salvadoru u osmini finala Mundijala.\nZemlja podijeljena na Flamance i Valonce ujedinila se u podršci najtalentovanijoj generaciji „crvenih đavola“ svih vremena, talentovanijoj i od tima, koji je Enco Šifo vodio do polufinala u Meksiku prije 28 godina.\nOva Belgija je u Brazil doputovala kao potencijalno iznenađenje šampionata i jedna od najatraktivnijih evropskih selekcija, i u grupnoj fazi opravdala sve što se očekivalo.\nDa li su „crveni đavoli“, nesumnjivo moćni, ali i neiskusni, spremni da odigraju prvi meč pod pritiskom da nemaju pravo na grešku i kada cijela zemlja, i fudbalski eksperti, vjeruju da osmina finala nikako ne može da bude krajni domet ovog tima?\n"Najviše se plašim velikih očekivanja i razmišljanja da smo blizu četvrtfinala. Daleko od toga da ne znamo koliko vrijedimo, ali u ovoj fazi takmičenja igra se drugačiji fudbal. Ovo je rat - borba za svaki pedalj terena, psihološki momenat je izuzetno važan. Ovo nije vrijeme za atrakciju i ljepotu. Ovo je vrijeme za hrabre momke", kazao je Vilmots.\nZa razliku od Belgije, koja je projektovana za velike rezultate, Amerikanci su već napravili više od prognoza. Izašli su iz najjače grupe...\n"Igramo protiv tima koji je trenutno supersila, a koji će biti još bolji u budućnosti. Imaju toliko dobrih igrača, da ne znamo ko bi mogao da nam bude najveća prijetnja. Ali, možemo da se nosimo sa njima", rekao je golman Tim Hauard.\nPod posebnom američkom pažnjom biće, ipak, prva belgijska perla - Eden Azar, nepredvidivi dribler, jedan od najjačih individualaca na Mundijalu.\n"Eden nije do sada pokazao ni djelić onoga što može. I to on zna i želi da bude najbolji kad je najpotrebnije. I ja očekujem to od njega. Ne pravim mu pritisak, samo želim da mu kažem koliko vjerujem u njega", objasnio je Vilmots.


Sponzori i partneri Sarajevo Film Festivala su najveće prestižne svjetske, regionalne i lokalne kompanije koje vode računa o društveno odgovornom poslovanju, vrednuju vizionarsko i otkrivačko, te shvataju da njihova podrška Festivalu stavlja njihov brand na čelo događaja od izuzetne važnosti za kulturni život regije.\nSponzorski odjel tokom cijele godine vodi brigu o promociji svih festivalskih sponzora i partnera i osigurava da se sve aktivnosti odvijaju na učinkovit u uspješan način.\nUkoliko ste zainteresovani za partnerstvo, Sarajevo Film Feestival Vam nudi mnoštvo jedinstvenih promotivnih mogućnosti.\nSa zadovoljstvom ćemo Vam pružiti dodatne informacijei kreirati za Vašu kompaniju poseban koncept promocije.\nZa više informacija o sponzorstvu Sarajevo Flm Festivala obratite se sponzorskom odjelu.


! /Želite studirati u Italiji? Posjetite sajam italijanskih univerziteta i donesite odluku / Radio Sarajevo\nFoto: Ambasada Italije/ Ambasada Italije u subotu na Filozofskom fakultetu će održati prvi sajam italijanskih Univerziteta u BiH\nFoto: Nedim Grabovica / Radiosarajevo.ba/Nicola Minasi prilikom gostovanja na Radiju Sarajevo\n! / Želite studirati u Italiji? Posjetite sajam italijanskih univerziteta i donesite odluku\n04. 03. 2019. u 10:48:00 Radiosarajevo.ba\nAmbasada Italije u Sarajevu u subotu, 9. marta, od 10 do 16 sati, na Filozofskom fakultetu Univerziteta u Sarajevu održat će prvi sajam italijanskih Univerziteta u Bosni i Hercegovini.\nOvaj događaj organizira udruženje Via Academica zajedno s Ambasadom Italije u Bosni i Hercegovini i fondacijom Mozaik i omogućit će bosanskohercegovačkim srednjoškolcima i studentima, zainteresiranim za nastavak svog obrazovanja u Italiji, da se upoznaju s nastavnim programima nekih od najprestižnijih italijanskih univerziteta, na kojima se nastava izvodi na engleskom i na italijanskom jeziku.\nSajam je odgovor na sve veći broj studenata koji se obraćaju ambasadi sa zahtjevima za informacije o mogućnostima studiranja u Italiji i upisu na italijanske univerzitete.\nU tu svrhu, tokom ovog odgađaja, osim štanda na kojem će zainteresirani dobiti promotivne materijale i razgovarati sa predstavnicima univerziteta, svaki od univerziteta će imati na raspolaganju dvadesetak minuta za predstavljanje svoje ponude, detalja o upisu, raznih pogodnosti u vezi sa studiranjem i stipendija.\nFoto: Nedim Grabovica / Radiosarajevo.ba: Nicola Minasi prilikom gostovanja na Radiju Sarajevo\nU 12 sati, ambasador Italije Nicola Minasi, odgovorne osobe Via Academice i predstavnici Univerziteta u Sarajevu pozdravit će prisutne, a svi predstavnici medija su pozvani da prisustvuju ovom događaju.\nTagovi: Italija Ambasada Italije Nicola Minasi ambasador studiranje Univerzitet sajam\nPoslovni forum / Minasi: Identificirana ključna područja za moguća poboljšanja\nTrst / Mektić i Minasi: Italija želi da bude partner u učvrščivanju pravne države BiH\nZanimljivo / Znate li kako je nastala poznata fotografija Alberta Einsteina


Privodi se kraju suđenje za ubistvo Vuka Stojiljkovića - juGmedia\nNa snimcima se vidi kako optuženi izlazi sa žrtvom iz kafića "da bi razrešili razmirice pesnicama", a ispostaviće da su to bili i poslednji trenuci života nesrećnog studenta.\nNIŠ – Suđenje Dimitriju Stevanoviću (20) iz Niša, koji je optužen da je u parku Svetog Save 10. februara prošle godine ubio studenta medicine Vuka Stojiljkovića (21), privodi se kraju pošto je u Višem sudu u Nišu danas završen dokazni postuk.\nNa poslednjem ročištu prikazani su video i audio snimci koje je policija koristila u istrazi tragičnog događaja, između ostalog i snimak iz kafića „Petar Pan“ gde su neposredno pre ubistva sa svojim prijateljima sedeli Vuk i Dimitrije.\nNa snimcima se vidi kako optuženi izlazi sa žrtvom iz kafića „da bi razrešili razmirice pesnicama“, a ispostaviće da su to bili i poslednji trenuci života nesrećnog studenta.\nUmesto pesnicama, Dimitrije se u parku razračunao sa Vukom nožem i on je preminuo je vrlo brzo nakon što je zadobio dva uboda u vrat i dva u stomak.\nPorodica tragično nastradalog Vuka Stojiljkovića tražila je na današnjem ročištu rekonstrukciju događaja, ali je taj predlog odbijen uz obrazloženje da ima dovoljno elemenata za donošenje presude.\nVukov ujak Zoran Jovanović odbijanje suda ocenio je kao nedopustivo.\nZavršnu reč u suđenju, optuženi i ostali učesnici sudskog postupka daće 30. novembra.\nStevanović je ranije priznao delo i kao motiv naveo međusobnu netrpeljivost koja je trajala već neko vreme i to veče kulminirala je mrkim pogledima u kafiću.\nOn se tereti za opšte ubistvo za koje je predviđena maksimalna zatvorska kazna od 15 godina.\nDS:Mi probleme rešavamo i ne bežimo od odgovornosti\nRadikali traže hitno ispitivanje slučaja „oplatol“\nĐOŠA DILOVAO DROGU! Uhvaćen sa 50 grama kokaina\nBEOGRAD / LESKOVAC - Poznati glumac i član ansambla leskovačkog Narodnog pozorišta Bogoljub Mitić Đoša uhvaćen je sa 50 grama kokaina, saznaje…\nPonovo Anfest u Beloj Palanci\nBELA PALANKA - Bela Palanka će ove godine biti domaćin finalne večeri festivala ''Anfest 2013'', festivala koji je prvi put održan 2004. godine u…\nBOSILEGRAD - Protiv Z.Z.(47) iz okoline Bosilegrada, policija je podnela krivičnu prijavu Višem javnom tužilaštvu u Vranju zbog sumnje da je…


Izvor: SrbijaDanas.com, 23.Jan.2020, 17:26\nPrivredna komora Srbije ovih dana organizuje sastanke sa privrednicima širom Srbije.\nPrivredna komora Srbije poziva kompanije da se uključe u model dualnog obrazovanja u školskoj 2020/2021. godini i da do 10. februara 2020. godine dostave Izjavu o spremnosti poslodavaca za uključivanje u dualno obrazovanje, kako bi mogla da utvrdi predlog liste profila prema potrebama privrede.\nPrivredna komora Srbije ovih dana organizuje sastanke sa privrednicima širom Srbije sa ciljem razmatranja njihovih potreba za kadrovima i sagledavanja kapaciteta i mogućnosti za učešće u dualnom obrazovanju. U toku naredne dve nedelje, u Beogradu će biti održani sastanci sa privrednicima iz građevinarstva, saobraćaja i telekomunikacija...\nRadio Televizija Vojvodine: Poziv PKS kompanijama da se uključe u dualno obrazovanje\nBlic: POZIV KOMPANIJAMA DA SE UKLJUČE U DUALNO OBRAZOVANJE Oko 6.100 učenika se školuje za neki od 35 obrazovnih profila


SPEKTAKULARAN TRANSFER U HUMSKOJ! Mančester siti KUPUJE najboljeg igrača Partizana, kasa PUCA! - Sportal\nFK Vojvodina, FK Partizan Foto: Stare Slike\nN. Z. L. - Vest objavljena: 16:26 - 23.10.2020\nJedan od najtalentovanijih fudbalera koje je u poslednje vreme "parni valjak" imao uskoro će postati fudbaler Mančester sitija, saznaje "Mocart sport".\nOvaj izvor navodi da je krilni vezista viđen je jutros ispred jedne beogradske klinike, na kojoj je započeo proces detaljnih lekarskih pregleda pod instrukcijama engleskog kluba i čim nalazi pokažu da je zdrav, potpisaće ugovor.\nFK Partizan, FK Inđija Foto: Stare Slike\nStrelac vodećeg pogotka za crno-bele u 163. "večitom" derbiju (1:1) potpisaće sa "građanima" ugovor na četiri i po godine, a kompletan posao će postati validan u januaru, s obbzirom da je letnji prelazni rok okončan pre tri sedmice.\nŠto se tiče sume koja će u Humsku stići na ime obeštećenja, ona je još uvek nepoznata, ali ne bi trebala da bude manja od osam miliona evra koliko je Mančester siti nudio u finišu letnje pijace.\nInače, opertivci "građana" su dugo pratili Stevanovića, još pre nego što je debitovao u prvom timu, a samo u poslednje dve godine su nekoliko puta dolazili na utakmice kako bi ga gledali uživo. Pored Sitija, skaute su slali i Čelsi i LIverpul, ali su "građani" odulučili da preduzmu poslednji korak i angažuju, isto kao i Nica, čija je ponuda zimus odbijena.\nInače, dogovor klubova podrazumeva da Stevanović, koji je u septembru napunio 18 godina, ostane na pozajmici u Partizanu do leta 2021. godine, a potom će se preseliti na "ostrvo". Na taj način bi crno-beli napravili posao jednak onom od prošle godine kad su Pavlovića prodali Monaku, a "kneževi" im ostavili štopera na kaljenju do kraja sezone.\nDomaći fudbal Filip Stevanović FK Partizan Mančester siti


Mile se prepao da će ostati bez prokletih fotelja – PRAVDA – ISTINA\nPredsjednik PDP-a Branislav Borenović oštro je reagovao na jučerašnji istup srpskog člana Predsjedništva BiH i lidera SNSD-a Milorada Dodika, koji je u intervjuu za RTRS iznio niz optužbi na račun opozicionih stranaka u RS…\n“Jučerašnji Dodikov nastup prepun mržnje i laži pokazuje njegovu svu isprepadanost i nemoć pri samoj najavi da bi mu se mogle izmaći proklete fotelje i pozicije u Sarajevu. Opet je pokazao da njega samo interesuje da svojim šapama prigrabi moć i kontrolu nad budžetima, pravosuđem, službama i ljudskim sudbinama i zato je svu nervozu pokazao izmisljenim napadima na opozicione lidere“, rekao je Borenović za Vijesti.ba.\nBorenović je rekao da je jasno da Dodik sve to radi zbog konačnog dogovora SNSD-a, SDA i HDZ BiH da se u Brisel pošalje prvi dokument za aktivaciju MAP-a:\n„Umjesto što se Dodik vječito krije iza napada na druge, posebno opozicione lidere, neka bude muško, izađe pred narod i konačno saopšti da li je prihvatio aktivaciju Akcionog plana za članstvo u NATO i da se prvi programski dokument šalje u štab Sjevernoatlanske alijanse. I kada je davne 1998. godine sa dva poslanika formirao Vlade Republike Srpske i sada kad sa par kupljenih poslanika formira Savjet ministara, on je bio i ostao politička minijatura i kukavica koja samo bezočno laže, napada i vrijeđa. Krajnje je vrijeme da jednom izađe pred narod sa istinom ako uopšte zna šta ta riječ znači“, istakao je Borenović…


Zašto je Džon Elkan dao prednost Menliju umesto Altavili - Auto Republika\nZašto je Džon Elkan dao prednost Menliju umesto Altavili\n31/07/2018 - 08:01\nU oskudnoj vesti, italijanski automobilski portal Passione Auto Italiane nam prenosi informacije koje je dobio od svojih neimenovanih izvora, a koji govore o razlozima Menlijeve pobede u iznuđenim izborima za naslednika legendarnog Serđa Markionea.\nNakon ostavke Alfreda Altavile koji je obavljao funkciju prvog čoveka FCA grupe za EMEA region (Evropa, Mediteran, Afrika), najviše rukovodstvo kompanije će na tu funkciju postaviti novog čoveka. Veruje se da će to ponovo biti Italijan, kao i da će naslednik Altavile biti neko iz redova kompanije.\nRazloge zašto je Džon Elkan dao prednost Majku Menliju, u odnosu na osporavanog Alfreda Altavilu, treba tražiti u želji da se američkom delu konglomerata pošalje snažna poruka promene tempa u poslovanju. Naime, izbor Altavile bi podrazumevao liniju kontinuiteta u okanndnosu na doba u kojem je Markione vodio grupaciju. Pored toga, izbor prvog čoveka marke Jeep, za izvršnog direktora FCA, nosi u sebi posebno priznanje značaja američke marke za poslovanje cele grupacije.\nPritom, izbor Altavile, prema ubeđenju nadležnih, ne bi bio protumačen kao dovoljno ubedljiv, kako bi označio novi kurs kojim se FCA kreće.\ntags: alfredo altavilla John Elkann Mike Manley\nprevious Lako komercijalno vozilo na osnovi modela Ford Focus pod razmatranjem\nnext Volkswagen grupa na čelu kolone po prodaji u Evropi, SUV histerija dobila još više maha\nPrvi Toyotin baterijski krosover će se nuditi po ceni Land Cruisera\n19/12/2021 - 07:36


Andreas Graf novi član UO za finansije u kompaniji Vip mobile Andreas Graf novi član UO za finansije u kompaniji Vip mobile – Personal magazin\nAndreas Graf novi član UO za finansije u kompaniji Vip mobile\nAndreas Graf, dosadašnji rukovodilac Sektora za kontroling Telekom Austrija Grupe prešao je u Vip mobile na poziciju člana Upravnog odbora zaduženog za finansije. Graf je od 1. decembra preuzeo rukovođenje…\nAndreas Graf, dosadašnji rukovodilac Sektora za kontroling Telekom Austrija Grupe prešao je u Vip mobile na poziciju člana Upravnog odbora zaduženog za finansije.\nGraf je od 1. decembra preuzeo rukovođenje finansijskim sektorom kompanije Vip koji uključuje poslove kontrolinga, računovodstvo i nabavku i ima sedamdesetak zaposlenih stručnjaka. U Beograd je stigao veoma motivisan.\n,,Vip je za samo 5 godina izrastao u prestižnu kompaniju poznatu po svom brendu, odličnim poslovnim rezultatima, imidžu jednog od najpoželjnijih poslodavaca, a pobednik je i prvog merenja kvaliteta mobilnih mreža u Srbiji. Potrudiću se da zajedno sa svojim timom nastavim da nižem uspehe kompanije.’’ izjavio je Graf.\nRođen i školovan u Beču, Graf je pohađao Univerzitet za ekonomiju gde je prvo studirao komercijalne nauke, a potom prešao na studijski program za Međunarodne ekonomske odnose kao asistent. Godine 2004. započeo je karijeru u kompanjii A1 i bavio se poslovima kontrolinga različitih odeljenja poput Ljudskih resursa, Korisničkog servisa i Tehnologije.\nTri godine kasnije odlazi u hrvatski Vipnet na poziciju direktora Sektora za kontroling. Nakon povratka u centralu Telekom Austrija Grupe u Beču, Graf 2011. godine preuzima funkciju Grupnog direktora za Kontroling sa zaduženjima u svih 8 zemalja u kojima Grupa posluje, uključujući i poslovanja vezana za fiksnu telefoniju. Oženjen je i ima dvoje dece.\nAndreas Graf novi član UO za finansije u kompaniji Vip mobile was last modified: December 14th, 2011 by Redakcija\nAndreas GrafVIP mobile\nOdržan CET poslovni skup


NEMIRNA NOĆ U PRIŠTINI: Uhapšen portparol Samoopredeljenja - Informer\nNEMIRNA NOĆ U PRIŠTINI: Uhapšen portparol Samoopredeljenja\nPokret "Samoopredeljenje" saopštio je da je danas uhapšen njihov portparol Frašer Krasnići, što je učinjeno, kako ocenjuju u toj stranci, da bi se sprečio protest opozicije u Prištini, najavljen za 17. februar\n- Sada kada je samo 40 sati do velikog protesta ujedinjene opozicije, nastavlja se progon njenih aktivista kao pokušaj da se zaustavi i oslabi protest - piše u saopštenju.\nIz Samoopredeljenja tvrde da ti, kako kažu, napadi i progon, imaju suprotan efekat i kažu da će protest biti "fantastičan".\nKosovska opozicija najavila je za 17. februar, kada se navršava osam godina od jednostranog proglašenja nezavisnosti, protest protiv najavljenog formiranja Zajednice srpskih opština i protiv demarkacije granice sa Crnom Gorom.\nKosovska policija prethodno je upozorila da poseduje informaciju da bi na tom protestu moglo doći do nasilja i ugrožavanja bezbednosti, ne isljučujući ni upotrebu vatrenog oružja.\nPriština hapšenje portparol Policija nemiri Samoopredelenje\nObezbedite Crkve Manastire i najbitnije Srbe. Nemojte da se otrgne kontroli i masa da ugrozi ljude i svetinju... ko zna na kakve su provokacije spremni... n\nAlo bre šiptari ,ljopate u ruke pa pravac šar planina da čistite sneg,obezbeđen doručak marmeljada sa vruć ljebac


Završeni radovi na rekonstrukciji ulice Vojvode Novaka\n6. septembra 2021. - 14:01\nEkipe JKP ”Beograd put” za vikend su punom parom radile na asfaltiranju ulica Branislava Barišića doktora i Vojvode Novaka u Batajnici.\nOve dve saobraćajnice i krakovi ulica kompletno su rekonstruisani, od nove podloge do asfaltiranja.\nČlan Veća Gradske opštine Zemun Boško Radovanović obišao je radove i naglasio da je Opština pokrenula inicijativu da se sve važne frekventne saobraćajnice u Batajnici rekonstruišu.\n”Do sada su urađene ulice Jovana Brankovića, pukovnika Milenka Pavlovića, Šangajska, i Velike međe 23. Nova, gde je pored rekonstruisanja i asfaltiran deo ulice koji je bio bez putne podloge”, rekao je Radovanović i ukazao i na kapitalne investicije u Batajnici, poput proširenja i produžetka Belegiške ulice do auto puta i rekonstrukcije i dogradnje Osnovne škole ”Svetislav Golubović Mitraljeta”.\nGradska opština Zemun u dogovoru sa Gradom Beogradom i javnim preduzećima nastoji da zadrži ovu dinamiku kako bi do zimskog perioda bili završeni radovi na vitalnoj saobraćajnoj infrastrukturi u ovom delu Zemuna.\nPrethodni tekstZa vikend održan Festival vina na Velikom trgu\nSledeći tekstBatajničanka Vicešampionka Evrope u poseti Gradskoj opštini


Pesnik Branko Stevanović u bivšoj školi: druženje sa osnovcima - Portal Pasaž\nPesnik Branko Stevanović u bivšoj školi: druženje sa osnovcima\nPosted: 8. aprila 2017. u 16:43 / by Mirjana Milićević / comments (0)\nU okviru proslave Dana škole, u OŠ „Aleksa Dejović“ u Sevojnu, za učenike nižih razreda, organizovano je druženje sa piscem i dečijim pesnikom Brankom Stevanovićem. Branko je osnovnu školu završio u Sevojnu, srednju u Užicu a od 1987. godine živi u Beogradu. Na Visokoj školi za obrazovanje vaspitača u Vršcu je diplomirao i završio specijalističke studije iz afirmacije dečijeg stvaralaštva. Dobitnik je više nagrada za svoje stvaralaštvo: Smederevska pesnička jesen, Paunova nagrada, Dečija knjiga godine, Zmajev pesnički štap, Srebrno Gašino pero, nagrada „Momčilo Tešić“, plaketa „Simo Cucić“, Dositejevo pero, nagrada Neven za beletristiku, nagrada Zmajevih dečijih igara i nagrada Neven za popularnu nauku. Najdraža su mu druženja sa decom a zahvaljujući pozivima iz biblioteka širom Srbije, regiona i inostranstva, u poslednje dve godine je imao oko 60 takvih druženja. Više se i ne seća kada je svoje stvaralaštvo poslednji put predstavio u Užicu, ali ga je izuzetno ponosnim i srećnim učinio dolazak u Sevojno na proslavu 128 godina od osnivanja osnovne škole.\nDruženje pesnika sa osnovcima je organizovano u TV sali koju su najmlađi učenici popunili do poslednjeg mesta, pa su neki stajali ili sedeli na podu. I pored zabrinutost na licima učitelja Radovana Pavlovića, Borke Veizović, Zore Stojanović, Marijane Ćitić, Rade Turudić, Ljilje Rakić i pedagoga Branke Adžić, zbog žamora i nestrpljivosti preko 100 mališana, Branko je odmah na početku svu pažnju usmerio na sebe – pričom o svojim školskim danima. Objašnjavajući kako je zahvaljujući školi i čitanju postao pesnik, opisao je nekolicinu pisaca tražeći od dece da mu kažu njihova imena. Horski, gotovo jednoglasni odgovori, bili su pokazatelj njihovog interesovanja za druženje.\nUspostavljajući kontakt sa decom na relaciji priča iz sopstvenog života i odrastanja i pitanja-odgovori, Branko Stevanović je sa lakoćom prelazio sa teme na temu. Navodeći reči Duška Radovića „jedva čekamo da odrastemo i da se sećamo kako nam je bilo lepo kad smo bili mali“, dato je objašnjenje mladoj publici zašto je prvo pisao za odrasle a nakon toga za decu. Kroz priču kako i zašto su nastale njegove knjige za decu, Branko je izazvao dodatnu radoznalost: „Zoološka pesmarica“- nastala kao rezultat osam godina druženja sa životinjama u Zoološkom vrtu u Beogradu, „Bajka o princu jedincu“ iz koje su neke pesme ušle u bukvare, čitanke i koja se izvodi u nekoliko pozorišta, zatim „Lepo ti kažem“, pa lektire za prvi i drugi razred u saradnji sa Igorom Kolarovim. Priče „Ovako je to bilo“, „Kako sam bio zec“ u kojoj su opisane i dogodovštine iz osnovne škole u Sevojnu, knjiga „Naglavačke“ koja je i napravljena „naglavačke“, odnosno na srpskom i mađarskom jeziku. Zatim knjiga „Avanture Kraljevića Marka“ koja je dobila pet književnih nagrada, dramski tekstovi „Pozorištancije“ – jedan je lutkarska predstava. I na kraju,“Urnebesna fizika“ za više razrede koju, pored Branka, potpisuju Svetislav Paunović i Igor Kolarov, nastala u želji da deca zavole fiziku kroz igru i eksperimente.\nKroz šaljive uvode, đacima su pročitani odlomci iz navedenih knjiga, a posebno oduševljenje je nastalo kada je Branko Stevanović rekao da će nekoliko svojih knjiga pokloniti biblioteci škole. Gromoglasno navijanje koje će to knjige biti, izazvano različitim interesovanjima učenika, dovelo je do izbora od pet knjiga: „Ovako je to bilo“, „Avanture Kraljevića Marka“, „Lepo ti kažem“, „Zoološka pesmarica“ i „Urnebesna fizika“. Po završetku programa, petnaestak đaka je insistiralo da ostane sa pesnikom i da mu postavi nekoliko pitanja, dečije „ozbiljnih“ a uspeli su i da mu izmame obećanje da će doći ponovo. Pored knjiga, Branko je deci darovao i još jedan svoj rad: tekst himne napisane povodom akcije Ministarstva kulture – Negujmo srpski jezik, za koju je muziku napisala Leontina Vukomanović a koju peva dečiji hor „Čarolija“.\nHimna akcije „Negujmo srpski jezik“:


Egipatska policija pozvala demonstrante da hitno napuste trgove - Klix.ba\n1.8.2013. u 14:43\nMinistarstvo unutrašnjih poslova Egipta uputilo je zahtjev demonstrantima odnosno protivnicima vojnog udara koji se već sedmicama okupljaju na trgovima Rabiatul Adeviyye i En-Nahda u Kairu, da odmah prestanu sa demonstracijama i napuste trgove.\n"Pozivamo demonstrante na trgu Rabiatul Adeviyye i En-Nahda da cijene interese države te da momentalno napuste trg", navodi se u pisanom saopćenju MUP-a Egipta.\nU saopćenju također se navodi da je dužnost Vijeća ministara da brine o sigurnosti države te da demonstracije na spomenutim trgovima, uprkos svim poduzetim mjerama sigurnosti i dalje prijete državnoj stabilnosti.\n"Osigurat ćemo siguran izlaz svima koji budu pozitivno odgovorili na naš poziv", navodi se u saopćenju.\nPrema jučerašnjoj odluci Vijeća ministara Egipta, ministar unutrašnjih poslova Muhammed Ibrahim zadužen je za "zaustavljanje demonstracija koje su prijetnja državnoj sigurnosti".


Slabo interesovanje za "evropsku" peticiju\nPeticija "Put jugoistočne Evrope ka EU, zajedno", Foto: Midhat Poturović\nPeticija "Put jugoistočne Evrope ka EU, zajedno" nije izazavala očekivano interesovanje građana Sarajeva. Aktivisti Omladinske grupe Helsinškog komiteta za ljudska prava BiH prikupili su u nedelju u Sarajevu oko 500 potpisa za peticiju pod nazivom "Put jugoistočne Evrope ka EU, zajedno".\nOvom peticijom, koju istovremeno provode helsinški komiteti i nevladine organizacije drugih zemalja regiona, traži se istvoremena integracija svih država jugoistočne Evrope u Evropsku uniju.\nKoordinator Omladinske grupe Helsinškog komiteta za ljudska prava BiH Naida Softić rekla je da se očekivao mnogo veći odziv građana i da se vjerovalo da je moguće prikupiti više od 2 000 potpisa što se nije ostvarilo.\n"Ne možemo reći da smo nezadovoljni, više smo razočarani odzivom građana. Namjeravamo, u dogovoru sa organizacijama koje su u drugim zemljama jugoistočne Evrope prikupljali potpise da ponovimo akciju," rekla je Softićeva.\n"BiH, Makedonija i Crna Gore su otprilike na istom nivou kada je riječ o integracijama u EU. Mi smo iza Srbije i Hrvatske, zato sada tražimo da svi dobiju jednaku priliku. Ne tražimo da se uspori proces pristupanja Srbije EU, već samo da se realnije sagleda situcija, da i druge zemlje regiona dobiju priliku kao i Srbija", takođe je naglasila Naida Softić.\nZanimljivo, da su građani prilazili stolu na kojem se potpisivala peticija i kada su saznali o čemu se radi, najčešće su odlazili, ne stavljajući svoj potpis. Da li su stanovnici glavnog grada BiH nezainteresovani za evropski put svoje zemlje ili je građanska neaktivnost dostigla "vrhunac"? Jer, eto ni evropske integracije nisu izazvale njihov veći angažman.


03.11.2021 u 11:45\nIstopio se i poslednji sneg\nLONDON – Snežni pokrivač koji se dugo zadržava na škotskoj planini Brejrijak, trećoj po visini u Velikoj Britaniji, sada se istopio, što se dogodilo tek osmi put u poslednjih 300 godina. Ova snežna „zakrpa”, nazvana Sfinga, koja je dugo odolevala Suncu na udaljenom vrhu Brejrijaka, u planinskom masivu Kerngorms, sve češće se topila u poslednjih 18 godina, prenosi Bi-Bi-Si. Stručnjak za ovakve prirodne fenomene i snežne nanose u Škotskoj, Ijan Kameron, ocenio je da su klimatske promene verovatno doprinele topljenju Sfinge koja se prema zvaničnoj evidenciji prethodno potpuno istopila samo osam puta i to 1933, 1959, 1996, 2003, 2006, 2017. i 2018. godine. Pre topljenja 1933. godine, smatra se da se poslednji put potpuno istopila još u 18. veku. Sfinga se poslednjih nedelja\n03.09.2021 u 17:26\nŠkotska testira četvorodnevnu radnu nedelju\nZaposleni u Škotskoj mogli bi uskoro da rade jedan dan sedmično kraće pošto je tamošnji Institut za javnu politiku pozvao vladu premijerke Nikole Stardžen da proširi probni program u kojem se za istu platu radi četiri dana u nedelji. Ovaj poziv baziran je na istraživanju Instituta koje je pokazalo da se čak 80 odsto radnika pozitivno izjasnilo o skraćenju radne nedelje, dok 65 odsto njih misli da bi u tom slučaju bili efikasniji. Ideja o četiri radna dana sedmično, koju su ranije već probale pojedine privatne kompanije u različitim državama, ali i vlade Japana i Novog Zelanda, nametnula je pitanje imaju li poslodavci interes da prihvate skraćenje radnog vremena i ko će da pokrije gubitke, ukoliko ih bude. Logika kojom se vodila škotska vlada u pilot programu, kao i oni koji su\n14.06.2021 u 17:16\nFudbalska reprezentacija Češke pobedila je danas u Glazgovu Škotsku sa 2:0, u utakmici prvog kola Grupe D na Evropskom prvenstvu. Golove na Hempden parku postigao je Patrik Šik, u 42. i 52. minutu. Prvi gol postigao je glavom posle centaršuta Vladimira Coufala. Drugi pogodak postigao je sa polovine terena, nakon što je istrčao škotski golman Dejvid Maršal. Šik je postigao gol sa 45,5 metara, što je pogodak postignut sa najveće udaljenosti u istoriji evropskih prvenstava. Za pobedu Češke zaslužan je i golman Tomaš Vaclik, koji je odbranio šuteve Endrua Robertsona i Lindona Dajksa i sprečio autogol prilikom nespretne reakcije Tomaša Kalasa posle prečke Hendrija, javlja Beta. Šik je u 81. minutu mogao da postigne treći gol, ali je šutirao pravo u češkog golmana. Njegov saigrač\n07.06.2021 u 18:33\nHoće li se Škotska vratiti u EU\nTrijumf alternative za nezavisnu Škotsku na parlamentarnim izborima dodatno je naglasio već aktuelnu priču o referendumu o otcepljenju od Ujedinjenog Kraljevstva, ali je fokus sada pomeren na prijem u EU. Sve i da Edinburg napokon raskine viševekovnu uniju, pitanje je da li će se tako olako prikloniti evropskoj zajednici. Glasni su oni koji uveravaju da postoji dobra volja Brisela na političkom polju, prvenstveno jer govorimo o delu kraljevstva koje želi da napusti London i vrati se vrednostima Evropske unije. Ali da li će, uprkos generalnom pozitivnom raspoloženju u bloku, Škotska dobiti blagoslov svih članica, na čelu sa Španijom? Klupko nije počelo ni da se odmotava, iako Škotska nacionalna partija premijerke Nikole Sterdžen i Zeleni, koji su skupa uzeli većinu u parlamentu na majskim\nEDINBURG - Premijerka Škotske i liderka Škotske nacionalne stranke Nikola Štardžen izjavila je danas da će istrajati u planovima da se održi novi referendum o nezavisnosti Škotske, nakon što su rezultati pokazali da će njena partija pobediti na izborima za parlament Škotske, mada neće imati većinu. „U normalnoj demokratskoj debati, stranke koje na izborima nešto obećaju i budu izabrane moraju da ispune te obaveze. Apsurdno je da u Škoteskoj izgleda imamo druge partije koje su odlučne da blokiraju stranku ili stranke, koje su dobile mandat”, rekla je Stardžen za Bi-Bi-Si, prenosi Tanjug. Rezultati izbora pokazuju da će Škotska nacionalna stranka, zajedno sa Škotskom Zelenom partijom, imati značajnu većinu poslanika koji se zalažu za nezavisnost, prenosi Rojters. SNP, kojoj bi ovo\n19.02.2021 u 20:22\nŠef „Jedinice protiv otcepljenja Škotske” dao otkaz\nLONDON - Šef takozvane Jedinice Unije britanskog premijera Borisa Džonsona, koja želi da spreči Škotsku da se otcepi od Ujedinjenog Kraljevstva, napustio je posao nakon samo dve nedelje, javlja list „Tajms”, a prenosi Tanjug. Oliver Luis, koji je prethodno radio na kampanji za Bregzit, dao je otkaz, prenosi Rojters. Bivši šef Jedinice, Luk Grejem, dao je otkaz ranije ovog meseca.\n25.01.2021 u 16:36\nBritanski premijer Boris Džonson posetiće ove sedmice Škotsku da bi se obratio Škotima da odbiju separatizam nakon što ih je škotska premijerka Nikola Stardžen pozvala na još jedan referendum o nezavisnosti, izvestio je britanski dnevnik „San”, prenosi Tanjug. Stardženova je izjavila juče da namerava da održi drugi referendum o nezavisnosti od Velike Britanije ako njena partija pobedi na izborima zakazanim za maj, preneo je Rojters. Očekuje se da će Džonson iskoristiti putovanje da uputi molbu Škotlanđanima da odbace separatizam i drže se beneficija koje im donosi ostana u Velikoj Britaniji, preneo je list. Škotska je 2014. glasala protiv nezavisnosti sa 55 odsto glasova, dok je 45 bilo za nezavisnost. Međutim, većina Škotlanđana je podržala ostanak u Evropskoj uniji na glasanju\nLONDON – Škotska premijerka Nikola Stardžon izjavila je danas da namerava da održi zakonit referendum o nezavisnosti od Velike Britanije ako pobedi na predstojećim parlamentarnim izborima. Stardžon, liderka Škotske nacionalne partije (SNP), tim potezom bi došla u otvoreni sukob sa britanskim premijerom Borisom Džonsonom koji se oštro protivi novom referendumu o nezavisnosti Škotske. „Ako SNP pobedi na škotskim izborima za nekoliko meseci (u maju), uz zalaganje da ljudima bude dat taj izbor (da se izjasne o nezavisnosti), koji demokrata bi onda mogao da stane na put tome? Boris Džonson se samo jasno plaši presude i volje škotskog naroda”, rekla je Stardžon za Bi-Bi-Si. SNP navodi da će, ako dobije većinu u parlamentu Škotske na majskim izborima, usvojiti zakon koji omogućava


PREDLOG ZAKONA O NACIONALNOM DNK REGISTRU: Poverenik smatra da Predlog zakona ima manjkavosti i nedoslednosti, te da nije usklađen sa međunarodnim standardima\nPoverenik za informacije od javnog značaja i zaštitu podataka o ličnosti Rodoljub Šabić smatra da Predlog zakona o nacionalnom DNK registru, ima manjkavosti i nedoslednosti, da nije usklađen sa međunarodnim standardima.\nŠabić je objasnio da je reč o specifičnoj obradi podataka, te da DNK registar omogućava invazivan upad u privatnost građana i pristup neslućenom fondu informacija, usled čega su moguće zloupotrebe.\nStandardi u svetu, kako kaže, predviđaju da zakon o DNK registru pruži pouzdan odgovor na dva pitanja: prvo - u odnosu na koji krug lica se primenjuju mere, a to je, kako kaže, u Predlogu našeg zakona definisano na širok način, i drugo – koliko se dugo čuvaju podaci, što Predlog zakona ne definiše već se poziva na drugi zakon koji možda neće biti ni usvojen, a u čijem nacrtu je, kako upozorava, to pitanje takođe fluidno definisano.\nŠabić dodaje i da je iz razgovora sa advokatskim krugovima uočio da postoje rezerve prema tome da DNK registar bude u MUP-u. To može biti i nezavisna institucija koja bi jamčila zaštitu od zloupotreba, smatra Poverenik.\nKao primer mogućih zloupotreba, Šabić je naveo da trenutno vodi postupak nadzora zbog prijave jedne javne ličnosti kojoj je uzet DNK posle jednih demonstracija za prava LGBT populacija, zbog nečega što je policiji ličilo na izvršenje krivičnog dela.\nKasnije je ta osoba pozvana od strane tužilaštva u vezi sa jednim drugim slučajem, jer je pronađeno nešto što liči na njen DNK, a ona je tada bila u inostranstvu i ima alibi, objašnjava Šabić.\n"Ako ste u posedu biomaterijala, vi ste u mogućnosti da nespornim učinite prisustvo te osobe na nekom mestu. Postoje različiti stepeni tačnosti, i tu bi procedure trebalo da budu precizne. DNK većine ljudi je strahovito sličan, zbog toga je potrebno precizno definisati", ističe Poverenik.\nŠabić dodaje i da njegove primedbe nisu usvojene u komunikaciji sa Vladom, i da je Predlog zakona upućen u Narodnu skupštinu Republike Srbije na usvajanje, zbog čega je pisao predsednicima nekoliko skupštinskih odbora.\nKaže da je naišao na razumevanje predsednika Odbora za ljudska prava Meha Omerovića koji će pokušati nešto da uradi, ali konstatuje da su od argumenata često važniji odnosi većine i manjine, i da će na kraju biti onako kako većina odluči.


Kontrola sistema inženjeringa i zahteva - AXIOMTECH.RS\nSa Teamcenter sistemom lakše i detaljnije se određuju zahtevi poslovnih partnera i tržišta sa stanovišta kompletnog proizvoda. Ti zahtevi se lako prenose na organizacijske jedinice, koje su odgovorne za lansiranje proizvoda na tržište.\nZahtevi za upravljanje\nTeamcenter sistem korisniku omogućava da definiše, memoriše, upravlja i efikasno koristi sve podatke vezane za proizvod. Teamcenter vam omogućava sve prednosti integrisanih analitičkih alata i funkcija za upravljanje podacima, izdvajanje imperativnih zahteva i podataka iz najčešće korišćenih izvora informacija zaključno sa dokumentima, grafikonima, crtežima i diagramima. Teamcenter lako povezuje sve zahteve i upravlja njihovom distribucijom za širu upotrebu.\nTeamcenter omogućava interkonekciju/umrežavanje proizvoda sa krajnjim najdaljim operacijama/podacima. Ovo omogućava rukovodstvu uvid na razloge različitih promena ili zadataka u proizvodnom procesu. Korisnik lako i efikasno može iskoristitit priliku da sledi i upravlja kretanjima radnih procesa koje Teamcenter nudi i promenama nivoa kontrole verzija, nadzora, upravljanja i zahteva za izmenama u pojedinim skupinama/grupama proizvoda.\nUsmerenost Teamcenter na upravljanja u svim oblastima\nTeamcenter se lako kontroliše/upotrebljava za dizajn proizvoda iz perspektive logičkih sistema. Ti sistemi nakon analiza se lako povezuju za ključne zahteve/informacije proizvoda. Na osnovu ovih međusobno povezanih zahteva/uslova lako se može ostvariti/saznati u kojoj meri se koliko menja/modifikuje aspekt proizvoda (na primer uspešnost, održavanje, upotrebnost i ergonomija proizvoda) pod uplivom određenih uslova.\nRasprostranjenost upotrebe i sistemske integracije\nOtvoreno okruženje Teamcenter sistema omogućava povezivanje do ključnih sistema, kao što su Matlab / Simulink, Rhapsody i Sparx, koji čine vaše PLM okruženje. Može se lako iskoristiti i integracija sa Microsoft Office (Excel, Word i Visio), koji vam omogućava upotrebu podataka i poznatih formi u zahtevima i svim slojevima korisničkog interfejsa povezanog sa informacijama o proizvodu.\nPregled prednosti i ključnih funkcija\nSmanjivajne rizika povezanih sa razvojem novih proizvoda jer sa preciznim činjenicama korisnik tačno razume zahteve/osobine proizvoda, programskih i strukturnih ograničenja i probleme povezane sa proizvodnjom i kompletnim lancem uključenim u proizvodnju\nKombinacija razumevanja razvoja proizvoda, kako na sistemskom tako i na nivou specifičnih potreba, omogućava pripremu boljih odluka i izbor više mogućih kompromisa\nMaksimalizacija prihoda kroz trženje pravih proizvoda u pravo vreme i na pravom tržištu\nPovratne informacije omogućavaju lakša saznanja, kada je ugrožen strateški interes i upozoravaju odgovorne osobe o potencijalnim rizicima\nRukovođenje inženjerskih implementacija i zahteva\nUpravljanje sa Teamcenter sistemom smanjuje rizike tokom razvoja novih proizvoda, jer korisnici imaju bolje razumevanje zahteva,programskih ograničenja, strukturnih ili nekih drugih problema povezanih sa proizvodnjom i i kompletnim lancem uključenim u proizvodnju


Naslovnica NAJNOVIJE Svijet Mediji: Pobunjeni saudijski princ pokreće kampanju za svrgavanje režima\nKhaled bin Farhan al-Saud pokrenuo je opozicijski ‘Pokret za slobodu naroda Arapskog poluotoka’.\nKhaled bin Farhan al-Saud, saudijski princ u egzilu, pokrenuo je opozicijski “Pokret za slobodu naroda Arapskog poluotoka”, koji poziva na promjenu režima u Saudijskoj Arabiji te obećava da će pružiti zaštitu disidentima koji su pobjegli iz svoje države nakon što su saudijski zvaničnici izvršili atentat na Jamala Khashoggija prošle godine, izvještava list Independent.\nPrinc Khaled u izjavi za ovaj britanski list pojasnio je da nastoji uspostaviti ustavnu monarhiju u Saudijskoj Arabiji i održati izbore za imenovanje premijera i vlade u cilju borbe protiv kršenja ljudskih prava i nepravde kao endemske pojave u zemlji.\nČetrdesetjednogodišnji princ izjavio je novinarima da je Saudijskoj Arabiji potreban novi sistem, poput drugih demokratija u kojima ljudi imaju pravo izabrati vladu, kako bi stvorili novu Saudijsku Arabiju.\nNapustio domovinu 2007.\n“Imamo viziju za pravosudni sistem, ljudska prava i odgovornost, ali sada se moramo usredotočiti na Ustav i aktivizam da bismo pomogli Saudijcima u Evropi”, rekao je princ.\nTakođer je naglasio da će kraljevska porodica, dinastija Saud, ostati diplomatski i simbolični šefovi zemlje, baš kao i britanska monarhija, ali da će narod na kraju držati vlast u svojim rukama.\nPrinc Khaled, koji je u egzilu u Njemačkoj, otkriva da je bio primoran napustiti Saudijsku Arabiju 2007. nakon što je dobio upozorenje da je izdana naredba za njegovo hapšenje zbog kritiziranja saudijskih vlasti.\nDodaje da želi pomagati drugim osobama koje su naišle na iste probleme kao i on.\nPrema izvještaju Independenta, ideja o formiranju opozicijskog pokreta nastala je usred otvorene kampanje koju je saudijski režim pokrenuo protiv svojih kritičara, naročito nakon što su saudijski zvaničnici ubili novinara Khashoggija u konzulatu svoje zemlje u Istanbulu početkom oktobra.\nPoziv na sastanak u Egiptu\nAmerička Centralna obavještajna agencija (CIA) zaključila je da je saudijski prestolonasljednik Mohammed bin Salman naredbodavac tog zločina, što Rijad i dalje žestoko odbija.\nPrinc Khaled, čija je majka Egipćanka, tvrdi da su mu obećavani milioni dolara “ako pristane otputovati u Egipat kako bi se sastao sa zvaničnicima režima u saudijskom konzulatu u Kairu”, što je odbio.\nBio je uvjeren da je riječ o zavjeri kako bi bio vraćen u Saudijsku Arabiju, u okviru eskalirajuće kampanje koju je nametnuo Bin Salman s ciljem da ušutka svoje kritičare.


Press Online :: Društvo :: POLETELI REMONTOVANI MIGOVI Vučić: Danas ste prvi put videli SNAŽNA I MOĆNA KRILA SRBIJE\nPOLETELI REMONTOVANI MIGOVI Vučić: Danas ste prvi put videli SNAŽNA I MOĆNA KRILA SRBIJE\nNa aerodromu u Batajnici danas je obavljen svečani prijem dva remontovana MIG-a 29, koje je Srbija nabavila od Rusije, u prisustvu predsednika Srbije Aleksandra Vučića, kojeg je dočekala počasna četa Vojske Srbije.\nOva dva aviona su remontovana i modernizovana u Srbiji, i u potpunosti pripremljeni za let. Kako bi to i demonstrirali, MIG-ovi su danas poleteli pred publikom na ovom vojnom aerodromu.\n- Danas ste prvi put videli snažna i moćna krila Srbije. Obišao sam i ono što nije moglo da se vidi, na još šest MIG 29 zajednički rade srpski i ruski stručnjaci. Po prvi put u novembru na paradi koju planiramo, izaćićemo sa osam aviona - rekao je Vučić.\nOn je kazao i da će u narednim mesecima Srbija dobiti i nove helikoptere, za koje je rekao da nisu nikakve "đavolje kočije", već jako moćne mašine.\n- Hvala predsedniku Putinu na podršci i razvoju srpskim oružanim snagama, ministru Sergeju Šojguu, i ruskim vojnicima koji ovde danas sa našim ljudima zajedno rade - kazao je predsednik Srbije.\nOn je rekao da danas prvi put, posle "ne znam koliko godina i decenija", stopa nezaposlenosti je ispod 12 odsto, i istakao da svega ovoga ne bi bilo da finansije u zemlji nisu "popravljene".\nTakođe, naveo je da će se situacija u vojsci popravljati na bolje, da će uskoro biti i povećanja plata, da će se graditi stanovi za pripadnike vojske, ali da će ulaganuje u obrazovanje morati da bude još ozbiljnije.\n- Zato pozivam mlade momke da se školuju u vojsci, gde ih čeka dobra budućnost. Ponosan sam na vojnike, i želim im mnogo dobrih i sigurnih letova, da čuvaju naše nebo - istakao je Vučić.\nKako je rekao, njegova želja je da svaki od aviona MIG 29 ponese ime nekog od junaka koji su dali život za Srbiju.\nOn je kazao da su bobreni helikopteri nešto što je Srbiji nedostajalo, i kazao da će u vezi sa tim pisati predsedniku Rusije Vladimiru Putinu i ruskom ministru odbrane Sergeju Šojguu, kojima se zahvalio na podršci, istakavši da, kada je reč o ceni, nabavka je poverljiva, ali i da je jako povoljna.\n- Mi nismo ništa mogli da kupimo dok nismo uredili finansije. Mi moramo da uredimo i ovu oblast, ali i trupe. Imaćemo i nove vojne sisteme. Na paradi, videćemo da pokažemo stotinu tenkova. Nastavljamo modernizaciju - rekao je Vučić, koji je najavio i donaciju iz Belorusije kada je reč o vojnim avionima, za koje će Srbija platiti remont.\nVučić je rekao da mu je Putin lično obećao da će da dođe u Srbiju.\n- Svaki put kada je rekao, došao je. Mi se za to pripremamo, i naše prijateljstvo ne krijemo - kazao je predsednik Srbije, istakavši da se nada da će se sa Putinom sresti i pre zvaničnog sastanka koji je predviđen za jesen.\nOn je naveo da se razmišlja o tome da od 2020/21, u zavisnosti od analiza Ministarstva odbrane i ako finansijska sredstva to budu dozvoljavala, o uvođenju vojnog roka u trajanju od tri ili šest meseci.\n- Nije opcija godinu dana, mislim da je to predugo. Još uvek o svemu razmišljamo - kazao je Vučić.\nDogađaju prisustvuju i ministar odbrane Aleksandar Vulin i predstavnici Vojske Srbije, kao i ambasador Rusije Aleksandar Čepurin.


Priština spremila novu „nemoguću“ meru protiv Srbije?\nM. P. 8. maja 2019. 14:48\nPotpis na izjavu da je „Srbija počinila genocid na Kosovu“ na administrativnim prelazima biće preduslov za zvaničnike iz Beograda koji žele da uđu na KiM.\nPošto Priština nema mehanizam da privoli Beograd da prizna, kako tvrde, „genocid koji se na KiM dogodio od 1998. do 1999. godine“, ta mera, smatraju, bila bi adekvatna zamena, navode Novosti.\nNa takvu ideju došli su političari u Prištini i moguće je da će takav zahtev proizilaziti iz rezolucije o „osudi genocida, zločina protiv čovečnosti i ratnih zločina bivšeg državnog režima Srbije na Kosovu“, čiji je nacrt u utorak usvojila ad hok komisija kosovske skupštine. Ili, će se takva obaveza ugraditi u zakon koji će sankcionisati poricanje zločina koji su se desili na Kosovu, a čija je priprema inicirana početkom aprila i koji kroji Ministarstvo pravde u Prištini, ističe dalje beogradski list.\nOvakve najave povezuju se sa pozivima koje Specijalni sud za zločine OVK u Hagu priprema u predstojećem periodu. Prištinska „Gazetaekspres“, naime, piše da će narednih dana neke od poznatih ličnosti OVK, koje imaju prijateljstva s najvišim kosovskim političarima otputovati u Hag i da su oni iz regiona Drenice i Mitrovice.\n„Dok su kosovske institucije pokrenute za uspostavljanje tribunala za zločine Srbije, sadašnji tribunal za zločine koje su počinili Albanci, rastrgao je političku scenu“, zaključuje ovaj list, prema čijim saznanjima će prve optužnice biti podignute u toku ove godine, a njihovi izvori tvrde da je to „glavni razlog zašto je posle 20 godina kosovskim liderima pala na pamet količina i monstruoznost zločina koje su počinili Srbi na Kosovu“.


'Rusija ne razume bi podela Kosova bila presedan'\nIzvor: B92, 13.Sep.2019, 23:14\n"Rusija ne razume bi podela Kosova bila presedan"\nAmbasador Ruske federacije Aleksandar Bocan Harčenko rekao je za "Politiku" da se Rusija ne zalaže za podelu Kosova, niti za bilo koju varijantu rešenja tog pitanja, ali da ne razume izjavu da bi podela Kosova stvorila presedan u Evropi.\nOn je odgovarao na pitanje lista: Ako bismo se sada vratili na format "trojke" iz 2007, kada ste Vi prestavljali Rusiju, >> Pročitaj celu vest na sajtu B92 << Volfgang Išinger Nemačku i EU, a Frenk Vizner SAD - videli bismo da je rezultat dva prema jedan. Moskva i Berlin su protiv podele Kosova, dok su Amerikanci, možda, za to?\nU intervjuu koji će, kako je najavljeno, biti objavljen u nedeljnom izdanju, Bocan Harčenko je istakao da je bivša Jugoslavija raščlanjena na sve moguće načine, a posle svega ispada da presedan nije bio ni komadanje SFRJ, ni SRJ ni same Srbije - a podela Kosova bi bila presedan.\nSrbijaDanas.com: RUSKI AMBASADOR PRAVO U METU: Zašto bi podela Kosova bila presedan u Evropi? A presedan nije bilo komadanje Srbije?\nBocan-Harčenko: Ne razumemo zašto bi podela Kosova i Metohije bila presedan\nRusija se ne zalaže za podelu Kosova, niti za bilo koju od varijanti rešavanja ovog pitanja, ali ne razume ni zašto bi podela Kosova bila presedan u Evropi, izjavio je ruski ambasador u Srbiji Aleksandar Bocan-Harčenko..."Bivša Jugoslavija je raščlanjena na sve moguće načine. I posle svega,...


Vesti online / Vesti / Svet / Pariz: Džamije pozvale muslimane na protest protiv terorizma\nPariz: Džamije pozvale muslimane na protest protiv terorizma\nVelika džamija u Parizu pozvala je danas muslimane u Francuskoj da se u petak okupe u toj džamiji na protestima kako bi poručili "Ne terorizmu" i "Svi smo mi Pariz!"\nU saopštenju se pozivaju "svi muslimanski građani i njihovi prijatelji" da se u 14 sati u petak okupe da kažu "ne terorizmu" i izraze "svoju duboku privrženost Parizu, njegovoj raznolikosti i vrednostima Francuske republike", prenela je agencija AFP.\nOkupljanje francuskih muslimana u petak nakon molitve je "najbolji odgovor onima koji žele da ubace otrov neslaganja i sumnje u francusku zajednicu", saopštila je Velika džamija u Parizu.\nGlavni imam Velike džamije u Parizu je ranije ove nedelje pozvao sve imame u Francuskoj da se u petak pomole za žrtve najgorih terorističkih napada u Francuskoj poslednjih decenija, u kojima je u petak poginulo 129 ljudi.\n* VIDEO: Objavljen novi snimak napada u Parizu\n* Stručnjaci objašnjavaju: Evo zašto nas više pogađa Pariz, nego Bejrut\n* Ponovo prkose: Evo kako će izgledati naslovna strana lista "Šarli ebdo"\nSVET Obrt u istrazi: Žena se ipak nije raznela u raciji u Sen Deniju?\nSVET Propust francuske policije: Zaustavili teroristu, pa ga pustili


Trejler "Candyman": Ako mu ime ponovih pet puta, pet puta će te žiletom iseći - Deda Milorad\nTrejler “Candyman”: Ako mu ime ponovih pet puta, pet puta će te žiletom iseći\nUrbane legende o zlim duhovima koji se otelotvore ako im ime pet puta izgovorite pred ogledalom više od tri decenije su zlatna holivudska koka. Relativno uspešni original “Candyman” iz 1992. godine dobio je svoje moderno odelo zahvaljujući rediteljki Niji Dekosti i scenaristima Džordanu Pilu i Vinu Rozenfildu. Iako je novi “Candyman” bio najavljen za jun 2020. godine zbog loše epidemiološke situacije dobio je novi datum – 27. avgust 2021. godine.\n“Candyman” 2021. godine je direktan nastavak na horor hitić iz 1992. godine. Priča prati dečaka Entonija Mekoja koji se iščupao iz kandži čike sa bombonama u prvom delu filma. Decenijama kasnije inspirisan legendama o osvetničkom zlom duhu, istražuje priče i mitove koji okružuju urbanu legendu o medenom čoveku koji zagorčava živote žrtava koje su ga prizvale.\nToni Tod koji je tumačio lik Kendimena posle skoro 30 godina ponovo je nazuo cipele negativca.\nKada je novi “Candyman” u pitanju, s obzirom na to da iza njega stoji Džordan Pil, pored natprirodnih stvari, veliki deo priče će biti usmeren na sistemski problem rasizma, svidelo se to nekom ili ne.\nTrejler otvara uvodna priča o čoveku koji je delio bombone deci, ali u njima su bili žileti. Posle nasilne reakcije policije koja je optužila čoveka za zločin besni duh pokojnika se vraća da žiletima vrati sve milo za drago.


U Partizanu zadovoljni rivalima u grupi B - Sport\nU Partizanu zadovoljni rivalima u grupi B\nOBAVLJEN ŽRIJEN ZA LIGU KONFERENCIJE U FUDBALU, BEOGRAĐANI MOGU DALJE\nFudbaleri Partizana mogu biti biti više zadovoljni žrijebom za Ligu konferencije, pošto su za rivale dobili belgijski Gent, estonsku Floru i kiparski Anortozis i biće favorit za osvajanje jednog od prva dva mjesta.\nPobjednici grupa idu direktno u osminu finale Lige konferencija, dok drugoplasirani igraju plej.of protiv trećeplasiranih timova Lige Evrope.\nBaš kao i Crvena zvezda u Ligi Evrope i Partizan je imao mnogo sreće prilikom žrijeba, pošto je u šeširima jedan, tri i četiri prijetilo nekoliko mina, odnosno zaista nezgodnih rivala.\nPartizan može biti zadovoljan rivalom iz prvog šešira, pošto Gent više nije kvalitetan kao nekad i može se sa njim igrati, a ni put u Talin, odnosno Flora nije protivnik od kojeg se treba posebno pribojavat. Četvrti rival je kiparski Anortozis, koji može biti nezgodan, ali ni on nije kvalitetan kao ranijih godina.\nTagovi: FenjerTVLiga konferencijePartizanUEFAŽrijeb\nPutarina za auto-put do tri i po eura


DOGOVORA NEMA NA VIDIKU\nBEOGRAD, 20. mart - Potpredsednica Vlade Suzana Grubješić kaže da današnja rudna pregovora u Briselu nije ključna, zato što dogovor Beograda i Prištine nije na vidiku. "Neki iz Brisela kažu da je ova runda presudna, mi kažemo da nije, zato što dogovr nije na vidiku", rekla je Grubješić. Ona je rekla da je Srbija napravila puno kompromisa i da je sada svima jasno da mora da popusti druga strana koja je do sada insistirala isključivo na nezavnisnosti, što nije realnost na ter\nNOVA RUNDA DIJALOGA U BRISELU\nBRISEL, 20. mart - Predsednik Vlade Srbije Ivica Dačić razgovaraće danas u Briselu sa visokom predstavnicom EU Ketrin Ešton i kosovskim premijerom Hašimom Tačijem, u okviru sedme runde dijaloga Beograda i Prištine o rešavanju problema na Kosovu i Metohiji. Iako se ranije moglo čuti da je ova runda prelomna za ishod dijaloga zbog aprilskog roka u kome Komisija treba da sastavi izveštaj o napretku normalizacije odnosa Srbije i Kosova, izvori Tanjuga u Briselu sad kažu da će tok\nD.VASIĆ OSUDIO NAPAD U LEPOSAVIĆU\nLEPOSAVIĆ, 20. mart - Predsednik opštine Leposavić Dragiša Vasić, najoštrije je osudio bombaški napad na policijsku stanicu u tom mestu na severu Kosova. “Ovo je još jedan vid zastrašivanja i unošenja nemira i nespokojstva među stanovništvo severa Kosova i Metohije”, rekao je novinarima Vasić . On je od EULEKS-a i međunarodnih snaga zatražio da se, u okviru svog mandata, angažuju, otkriju počinioce i njihove nalogodavce i privedu ih licu pravde. “Samo na taj način će se stati\nBAČENA BOMBA NA POLICIJSKU STANICU U LEPOSAVIĆU\nLEPOSAVIĆ, 20.mart - Nepoznata osoba sinoć je nešto pre 21 čas bacila ručnu bombu ispred kapije stanice kosovske policije u Leposaviću na severu Kosova. Povređenih, kako je Tanjugu rečeno u ovoj policijskoj stanici, nije bilo, ali je pričinjena manja materijalna šteta. Motivi i izvršilac ovog bombaškog napada za sada nisu poznati. Kosovska policija je započela istragu a večerasnji bombaški napad je nastavak serije incidenata koji se u poslednja tri meseca događaju na s\nBEOGRAD, 20.mart - Proleće na severnoj Zemljinoj polulopti počeće danas, u 12 sati i dva minuta, kada će za stanovnike južne polulopte početi jesen, rečeno je u Astronomskom društvu "Ruđer Bošković".Na dan početka proleća sunce u Beogradu izlazi u pet sati i 41 minut, a zalazi u 17 sati i 50 minuta. To znači da će obdanica da traje 12 časova i devet minuta, a noć 11 časoca i 51 minut.Na dan prolećne ravnodnevice obdanica i noć nisu jednake dužine, jer zemlja poseduje atmosfer\nODRŽANA RADIONICA O ETICI NOVINARSTVA\nGRAČANICA,20.mart - Savet za štampu Kosova, u saradnji sa Švajcarskom kancelarijom za saradnju (SCP),organizovao je u Gračanici radionicu o etici novinarstva, sa novinarima srpske zajednice na Kosovu.\nDIJALOG O KOSOVU U "KRITIČNOJ FAZI"\nBEOGRAD, 20.mart - Potpredsednik Vlade i ministar trgovine i telekomunikacija Rasim Ljajić izjavio je da je dijalog o Kosovu "u kritičnoj fazi", da postoji opasnost da ne da rezultat jer se ustupci traže isključivo od Beograda a da, ako u junu i ne dobije datum za pregovore s EU, Srbija ne sme da odustane od evropskih integracija i traganja za kosovskim rešenjem.Ljajić napominje da šanse uvek postoje da u narednim danima, ipak, dođe do preokreta i kompromisa, jer je Srbija ot\nPROGLAS INICIJATIVNOG ODBORA UDRUŽENJA SRBA KP\nKOSOVSKO POMORAVLJE, 19.mart - Inicijativni odbor udruženja Kosovskog Pomoravlja "Nemanjići" u proglasu dostavljenom RTV PULS pozivaju meštane da prisutvuju organizaciji osnivačke Skupštine 23.marta u Domu kulture u Ranilugu sa početkom u 12 časova.


Danas sam boravio u posjeti Višegradu i Rogatici, gdje sam, u specifičnim uslovima pandemije, razgovarao sa stanovnicima ove dvije opštine na krajnjem istoku Srpske. Nezaposlenost, gubitak perspektive i nade u bolje sutra, masovno iseljavanje stanovništva, posebno mladih, je ključan problem ove regije i opština, kao i cijelog istoka Srpske.\nPutevi i infrastruktura su u očajnom stanju, a šuma se siječe nekontrolisano bez ikakve odgovornosti prema budućim generacijama. Potrebno je da Vlada Republike Srpske prekine maćehinski odnos, pomogne razvoj privrede i zapošljavanje kako bi se zaustavile negativne tendencije u društvu.\nPoseban problem u Višegradu je paraliza i nefunkcionisanje lokalne vlasti, jer je samovoljni načelnik Mladen Đurević izvršio pravi puč, uz pomoć Vlade Republike Srpske i ministarke lokalne samouprave Senke Jujić. On ne želi da prizna odluke lokalne Skupštine i većine odbornika, koji su legalno izabrani, i pokušava kupovinom i političkom korupcijom promijeniti većinu.\nĐurević je organizovao i prevrat, kupujući jednog poslanika Socjalističke partije Srpske, a spekuliše se da je pored pozicije zamjenika načelnika, potpredsjednika Skupštine opštine, dvije direktorske i načelničke pozicije, te 5 radnih mjesta u Hidroelektranama Višegrad, u opticaju i veća suma novca za transfer jednog odbornika i promjenu većine.\nPogledajte više detalja u prilogu BN televizije…\nNebojša Vukan Brod Višegrad posjeta


Veliki uspjeh: Učenik Behram-begove medrese se plasirao na Međunarodnu olimpijadu iz fizike | Preporod.info Islamska zajednica u BiH\nVeliki uspjeh: Učenik Behram-begove medrese se plasirao na Međunarodnu olimpijadu iz fizike\nNa Prirodno-matematičkom fakultetu Univerziteta u Banjoj Luci, u subotu 14. maja, u organizaciji Društva fizičara u FBiH i Republičkog pedagoškog zavoda RS održano, je Državno takmičenje učenika srednjih škola iz fizike (BH Olimpijada fizičara).\nNa takmičenju je učestvovalo 12 srednjih škola i 16 učenika iz cijele Bosne i Hercegovine, a učenici Behram-begove medrese ponovo su ostvarili zapažene rezultate.\nMedresu iz Tuzle na ovoj smotri znanja predstavljali su Husein Jašić (2. razred) i Muhamed Numanović (1. razred).\n- Nakon održanog Federalnog takmičenja iz fizike na kojem su naši učenici postigli izuzetno dobre rezultate (Husein Jašić 1. mjesto, Muhamed Numanović 2. mjesto), Društvo fizičara u FBiH je uputilo poziv našim takmičarima da učestvuju na Državnom takmičenju iz fizike (BH Olimpijada fizičara). Iako su se naši takmičari na Federalnom takmičenju takmičili u A oblasti (Mehanika i Termodinamika), a na BH Olimpijadi obično učestvuju takmičari sa D oblasti (Cjelokupna fizika), ipak su dobili poziv da učestvuju na BH Olimpijadi fizičara i time dobili mogućnost za plasman na Evropsku i Međunarodnu olimpijadu iz fizike. Ovom prilikom želim da iskažem posebnu zahvalnost Društvu fizičara u FBiH na čelu s uvaženim doc. dr. Benjaminom Fetićem zbog ukazanog povjerenja i poziva da naši učenici učestvuju na BH Olimpijadi fizičara - kaže za Preporod.info Dino Ćorović, profesor fizike u Behram-begovoj medresi i mentor učenika.\nMuhamed Numanović osvojio je 6. mjesto i time se plasirao na Međunarodnu (Svjetsku) olimpijadu iz fizike (IPhO). Husein Jašić, iako se nije plasirao, isto tako je postigao odličan uspjeh.\n- Ovo je druga školska godina uzastopno da Behram-begova medresa ima učesnika na Međunarodnoj olimpijadi iz fizike. Rezultat je to kontinuiranog rada Kluba fizičara Behram-begove medrese, nesebične pomoći naših alumnista i bivših olimpijaca, a prije svega predanog rada našeg Muhameda. Osjećam izuzetno zadovoljstvo zbog ovog uspjeha svojih učenika te smatram da je pred njima, ako Bog da, još blistavija budućnost na putu sticanja znanja i afirmacije naše Medrese na najvećim takmičenjima iz fizike - govori profesor Ćorović.\nĆorović ističe da je Muhamedov uspjeh posebno značajan ako se uzme u obzir činjenica da je on učenik prvog razreda, a da su četverica učenika koji će zajedno s Muhamedom predstavljati Bosnu i Hercegovinu na Međunarodnoj olimpijadi iz fizike učenici četvrtog razreda srednje škole. Davne 1996. godine smo imali situaciju da u bosanskohercegovačkoj ekipi na Međunarodnoj olimpijadi iz fizike imamo učenika 1. razreda srednje škole.\nUčenik Muhamed Numanović kaže da je velika čast biti izabran u jednu ekipu koja će predstavljati našu državu u svijetu, ali je i ponosan što je učenik škole koja već jedan niz godina ima predstavnike na međunarodnim takmičenjima iz ovog predmeta.\n- Prije svega, htio bih reći da sam zadovoljan rezultatom, s obzirom na nivo takmičenja. To je, naravno, rezultat dužeg vremena rada s profesorom, ali i s bivšim takmičarima, kao i samostalnog zalaganja. Ovo takmičenje je pretežno namijenjeno učenicima viših razreda srednjih škola, pa vjerujem da je na još bolji rezultat uticao manjak iskustava na ovim nivoima, ali imamo još vremena za usavršavanje, pa se nadamo, uz Allahovu pomoć, još boljim uspjesima u budućnosti - kazao je za Preporod.info Numanović.\nOve školske godine planirano je da Međunarodna olimpijada iz fizike bude održana početkom jula u Bjelorusiji. Međutim, zbog situacije u Ukrajini, saznajemo od profesora Ćorovića, ovo takmičenje, ipak, neće biti održano u Bjelorusiji, već se kao potencijalni organizator i domaćin takmičenja navodi Švicarska.\n- Nama, ako Bog da, predstoje dodatne pripreme za to takmičenje, nadograđivanje i proširivanje znanja do nivoa koji jedna takva smotra znanja i zahtijeva - kaže na kraju profesor Ćorović.\nSvim predstavnicima Bosne i Hercegovine želimo mnogo sreće na ovom prestižnom takmičenju.\nPromovisana knjiga Selme Cikotića i Fikreta Muslimovića "Zločini u oružanoj agresiji na BiH"


Završena glavna lovna sezona na poljsku divljač, ali sa nesrećnim događajima…\nLovci sekcije Jasika\nOpšti utisak ove sezone lova na sitnu divljač pokvarila su dva nesrećna slučaja koja su se dogodila u toku samog lova na fazana.\nPovodom ovih nemilih događaja rukovodstvo Lovačkog udruženja Kruševac urgentno je zakazalo sastanak u Sali Mesne zajednice Bivolje, na kojem su bili prisutni predsednici svih 40 sekcija. Sve prisutne lovce pozdravio je predsednik Udruženja Vladimir Kostić i zahvalio se na ovako velikom odazivu, upoznavši ih sa ovim proteklim nemilim događajima. Zatim je reč dao instruktoru za rukovanje lovačkim oružjem streljanje “Metak” Đorđu Stankoviću, koji je još jednom podsetio lovce kako najbezbednije rukovati sa oružjem. Prisutnima se ispred PU Kruševac obratio Zoran Simić i naveo četiri osnovna pravila što se tiču korišćenja vatrenog oružja:\nSvaki lovac mora biti svestan svoje mete\nProveriti da li je oružje napunjeno\nNe okretati oružje prema onome što ne želimo pogoditi\nDržati prst van obarača.\nOvom prilikom, putem slajdova, prikazano je pravilno i nepravilno ponašanje lovaca pre početka samog lova, tokom, kao i po završetku lova.\nU medijima su sve češće vesti koje govore o nesrećama u lovu širom Srbije. Čini se da ni sve mere bezbednosti koje se preduzimaju ne donose rezultate. Da li je u dva poslednja slučaja koja su se dogodila u LU „Kruševac“ bio presudan ljudski faktor, nesavesno rukovanje oružjem, loša organizacija lova, nepoštovanje mera bezbednosti ili slaba vidljivost, ostavićemo da razmatra neko ko je stručan za to. Svejedno, nesreće i teška povređivanja u lovu ne prestaju da se dešavaju. Kako nam tek predstoje dva meseca grupnog lova na crnu divljač, apelujemo na sve lovce i učesnike u lovu, da sa najvećom pažnjom i koncentracijom vrše odstrel, zato što nikakav trofej ne može da opravda gubitak života i narušavanje zdravlja!!!\nI lovac i novinar: Dragoljub Gagi Đokić, naš dopisnik\nI pored skraćene lovne sezone (na zeca), zeca je sve manje u našem lovištu. Šta je tačan razlog ovako male brojnosti zeca, možemo samo da nagađamo. Ali čini se da je nekoliko faktora značajno uticalo na smanjenju brojnosti najpopularnije divljači u našim lovištima. Obilne prolećne padavine, koje se naročito ističu prethodnih nekoliko godina, a koje se poklapaju sa periodom kada je kod zeca najizraženija produktivnost. Sve šira primena hemikalija u poljoprivredi, epidemija tularemije, veliki broj prirodnih neprijatelja, na prvom mestu lisica a kao i krivolov, osnovni su razlozi ovako male brojnosti zeca. Bar na neke od njih možemo da utičemo i smatramo da stručna služba u saradnji sa svim lovcima L.U. „Kruševac“ može da pokrene sveobuhvatnu akciju povećanja brojnosti zeca u našem lovištu.\nDobar pogled, mirna ruka.


Lavrov: SAD „agresivne“ u stavovima o svetskim pitanjima\nRuski ministar inostranih poslova Sergej Lavrov je rekao da govor o stanju unije predsednika SAD, Baraka Obame predstavlja odraz želje Amerike da dominira svetskim pitanjima.\nLavrov je to izjavio danas pred sastanak u Berlinu o Ukrajini. On je rekao da su Sjedinjene Države predstavile „agresivan kurs“, ali je dodao da Moskva i dalje saradjuje sa Zapadom u borbi protiv terorizma, uprkos tenzijama oko Ukrajine.\nPredsednik Obama je u govoru o stanju unije istakao da su SAD snažno ujedinjene sa svojim saveznicima, a da je Rusija izolovana, dok je ekonomija Moskve u lošem stanju. Ruska ekonomija je suočena sa posledicama zapadnih sankcija uvedenih povodom ukrajinske krize.\nKasnije danas u Berlinu, Lavrov će se sastati sa funkcionerima Ukrajine, Francuske i Nemačke. On je ukazao da očekuje da razgovori budu fokusirani na povlačenje teškog naoružanja sa linije fronta u Ukrajini, gde je sukob izmedju ukrajinskih trupa i proruskih separatista eskalirao.\nLavrov je ponovo izjavio da Rusija ne podržava separatiste.\nUkrajina je juče saopštila da su ruske snage napale ukrajinske vojne jedinice koje se bore protiv separatista u istočnoj ukrajinskoj regiji Luhansk, što Rusija takodje negira.


f Upravljanje vodama na području zemalja članica OEBS-a – povećanje bezbednosti i stabilnosti kroz saradnju - Arhus Centar Subotica\n„Ovo je izuzetno važna godina, kako za Republiku Srbiju, tako i za ceo region. Kroz zajednički rad, sagledaćemo važnost regionalne saradnje, naročito u aktivnostima koje se tiču zaštite životne sredine, a posebno zaštite voda. Ovo je velika obaveza i odgovornost koja nam je poverena, ali i mogućnost da republika Srbija doprinese progresu u svim oblastima u regionu. Posebno ističem oblast upravljanje vodama na području zemalja članica OEBS, povećanje bezbednosti i stabilnosti kroz saradnju“, rekla je u svom uvodnom obraćanju državni sekretar ministarstva poljoprivrede i zaštite životne sredine Stana na 23. OEBS Ekonomskom i ekološkom forumu, koji se održao u Beču sa temom “Upravljanje vodama na području zemalja članica OEBS-a – povećanje bezbednosti i stabilnosti kroz saradnju”.\nDržavni sekretar Božović je istakla da će zalaganje Republika Srbije u 2015. godini biti usmereno pre svega na zaštitu reke Dunav i njegovih pritoka, održivom korišćenju prirodnih resursa, kao i povećanju bezbednosti i stabilnosti zemalja u regionu.\n„Blagovremena razmena informacija, je od velikog značaja, jer je glavni instrument za prevenciju od šteta, od udesa koje mogu prouzrokovati velika zagađenja voda i životne sredine. Zagađenje predstavlja ozbiljan problem, posebno zagađenje koje potiče od organskih materija i nutrijenata. Potrebno je takođe da radimo na edukaciji i podizanju svesti javnosti, na zaštiti i upravljanju vodama u regionu“, rekla je državni sekretar.\nNa kraju državni sekretar Božović je nagalsila prioritete i ciljeve koji će biti od značaja za rešavanje, a tiču se zaštite i upravljanje vodama na području zemalja članica OEBS-a u 2015. godini, a to su: sprovođenje principa dobrog upravljanja vodama putem primene najbolje prakse u implementaciji, što podrazumeva i smanjenje uticaja od zagađenja komunalnim otpadnim vodama u celom regionu, preko izrade lokalnih projekata kojima će se rešavati pitanje prečišćavanja otpadnih voda, bezbednost održivog upravljanja vodenim ekosistemima, razmatranje uticaja klimatskih promena na ovaj resurs, partnerski okvir za zaštitu životne sredine i efikasno korišćenje vode na lokalnom, nacionalnom i preko-graničnom nivou, maksimalno korišćenje ekonomskih instrumenata radi povećanja efikasnosti u oblasti zaštite voda, kao i transparentnost u sektoru voda na regionalnom, nacionalnom i lokalnom nivou.\nForum je okupio oko 200 predstavnika Ministarstava i državnih institucija, međunarodnih organizacija, predstavnike privrede, civilnog društva i akademske zajednice.